
Tul-iron ang mga kasaypanan ug pakusgon ang Partido! 
Hiusahon ug pangulohan ang lapad nga masa 

sa katawhang Pilipino sa pagsukol 

sa rehimeng US-Marcos! lasdang demokratikong 
rebolusyon sa katawhan! 


Komite Sentral 
Partido Komunista ng Pilipinas 


uno sa walay kinutuban nga rebolusyo- 

naryong kalagsik, pagkamalaumon ug 

kalipay, ang Komite Sentral sa Parti- 
do Komunista sa Pilipinas nagpaabot sa 
labing mainitong militanteng pagtimba- Mg 
ya sa tibuok myembro sa Partido sa UG 
okasyon sa ika-55 nga anibersaryo i 
niini. Karong adlawa atong saulogon 
ang mga nahimo sa Partido ug ta- 
nang rebolusyonaryong pwersa 
sa miaging tuig sa pagpukaw, 
pag-organisa ug pagpalihok sa 
katawhan sa mga anti-imper- 
yalista, anti-pyudal ug anti- 
pasistang pakigbisog ug 
pag-asdang sa demokrati- 4 N 
kong rebolusyon sa ka” / 
tawhan. Sa susamang hi- 4 
gayon, ato usab nga 
puntingon ang atong mga 
kahuyangan, mga kaku- 
langon ug mga kasaypa- 
nan aron tul-iron ug 
patigbabawan kini, ug 
maotikang og mas daku sa 
mosunod nga tuig. 


Atong pasidunggan si Ka Jose 
Maria Sison, nangulo sa pagtukod 
sa Komite Sentral sa PKP, kansang 
ang usang anibersaryo sa iyang 
pagkamartir atong gidumdum nia- 
tong Disyembre 16. Pasidunggan 
usab nato silang Benito Tiamzon, 
Wilma Austria, Julius Giron, Maria- 
no Adlao, Jorge Madlos, Menandro 
Villanueva, Antonio Cabanatan, 
Dionisio Micabalo, Eugenia Mag- 
pantay, Alfredo Merilos, Dennis Ro- 
dina, Agaton Topacio, Randall 
Echanis, Rosalino Canubas, Sandra 
Reyes, Ezequiel Daguman, Emmanu- 
el Fernandez, Rolando Leyson Jr, 
Helenita Pardalis, Rogelio Posadas, 
Jude Fernandez, Josephine Men- 
doza ug tanang mga bayani ug mar- 
tir sa katawhan ug rebolusyong Pili- 
pino. Sa ilang tibuuk kinabuhi, na- 
kahimo sila og dakung sakripisyo ug 
bililhong tampo sa kawsa sa kataw- 
hang Pilipino alang sa nasudnon ug 
katilingbanong kalingkawasan. 

Kanunay pagahatagag bili sa 
Partido ang kabilin ni Ka Joma. Su- 
lod sa kapin lima ka dekada, si Ka 
Joma usa ka walay kakapoy nga ma- 
mumuo sa rebolusyong Pilipino ug 
nagsilbing dili mapalong nga iwag 
niini. Dugang niyang gipalambo ang 
teorya sa  8Marxismo-Leninismo- 
Maoismo pinaagi sa pagdapat niini 
sa kongkretong kondisyon sa kati- 
lingbang Pilipino ug pagtakda sa 
estratehiya, taktika ug tahas sa re- 
bolusyong Pilipino. Sa mas taas pang 
panahon, magpabiling mahinungda- 
nong giya ang sinulat ni Ka Joma sa 
mga rebolusyonaryo ug demokrati- 
kong pwersa sa pagpaasdang sa na- 

Ang Ang Bayan ginamantala 

duha ka hugna matag bulan 

sa Komite Sentral sa Partido 
Komunista ng Pilipinas 


sudnon-demokratikong rebolusyon 
hangtud hingpit nga kadaugan. 

Giila sa Komite Sentral sa Par- 
tido Komunista ng Pilipinas ang 
sakripisyo sa tanang proletaryong 
kadre ug myembro sa Partido nga 
padayon sa tiunay nga pag-alagad 
sa kawsa sa katawhang Pilipino 
alang sa nasudnong demokrasya ug 
sa sosyalistang panglantaw niini. 
Napuno sa komunistang diwa sa 
paghatag sa tanan nilang mahimo 
sa kawsa sa hut-ong mamumuo ug 
sa tanang naghagong katawhan, 
ilang giabaga ang tanang mabug-at 
nga tahas alang sa pag-asdang sa 
rebolusyon sa ilang mga natad sa 
responsibilidad. 

Among gipaabot ang among re- 
bolusyonaryong pagtimbaya sa li- 
boan ka batan-ong kadre nga mi- 
salmot sa han-ay sa Partido sa mia- 
ging mga tuig, ug mitampo og da- 
kung kusog sa atong malungtarong 
pakigbisog. Daghan kaninyo ang 
mipas-an karon og importanteng 
tahas sa pagpangulo isip mga 
myembro sa sentral nga organo sa 
Partido, isip mga kumander ug upi- 
syal sa pulitika sa Bagong Hukbong 
Bayan, ug mga lider sa rebolusyo- 
naryong kalihukang masa sa kasyu- 
daran ug kabanikanhan. Lalum nga 
nakagamot sa halapad nga masa sa 
mga mamumuo ug mag-uuma ang 
batan-ong henerasyon sa mga ko- 
munistang Pilipino nga nagpakita sa 
walay kinutuban nga determina- 
syon nga iasdang ang rebolusyong 
Pilipino sa umaabot. 

Sa okasyon sa paghandum sa 
atong anibersaryo sa pagkatukod, 
gipadangat sa Komite Sentral ang 
pakighiusa sa tanang anti-imperya- 
lista, progresibo ug demokratikong 
pwersa sa tibuok kalibutan nga 
naglunsad og militanteng pagsukol 
batok sa nasudnong pagpanglupig 
ug mga gubat agresyon. Among gi- 
paabot ang inigsoonay nga pagtim- 
baya sa tanang proletaryong 
hut-ong sa tibuok kalibutan nga 
nagpasiugda ug nagdapat sa 
Marxismo-Leninismo-Maoismo sa 
konkretong kahimtang sa ilang mga 
nasud ug nangulo sa mga mamu- 

muo ug naghagong katawhan sa 
ilang pakigbisog alang sa kalingka- 
wasan ug sosyalismo. 

Taliwala sa padayon nga krisis 
sa pangkalibutang sistemang kapi- 
talista, padayon ang paggrabe sa 
daghang porma sa pagpangdaugda- 
ug ug pagpahimulos sa monopolyo 
kapitalismo o imperyalismo sa mil- 
yun-milyong mamumuo ug nagha- 
gong katawhan, ug pagpangawkaw 
sa kinaiyahan aron mapadaku ang 
ganansya. Nagbunga kini sa nag- 
kagrabeng  sosyo-ekonomikanhong 
kahimtang sa mayorya sa mga ma- 
mumuo ug naghagong masa sa mga 
sentro sa industriyal nga kapitalis- 
mo ug sa atrasado, semikolonyal ug 
semipyudal nga mga nasud. Nang- 
hulhog og mga gubat ang mga mo- 
nopolyo kapitalista. Padayon nilang 
gibuhian ang pasismo aron pugngan 
o babagan ang pagkusog sa rebolu- 
syonaryong pagsukol nga gipangu- 
lohan sa proletaryado. Kaylap sa 
nangaging mga tuig ang nagkalapad 
nga katilingbanong kaguliyang ug 
nagkataas nga ang-ang sa pagsukol 
sa mga mamumuo ug uban pang 
naghagong katawhan. 

Samtang padayon nga naglu- 
nang sa krisis ang pangkalibutang 
sistemang kapitalista, padayon 
usab nga migrabe ang dunot nga 
kahimtang sa semikolonyal ug se- 
mipyudal nga sistema sa Pilipinas. 
Dala sa lokal nga ekonomikanhon 
ug pulitikanhong krisis ang dili ma- 
tungkad nga pag-antus sa kataw- 
hang Pilipino, ilabina sa mga ma- 
mumuo, mag-uuma ug uban pang 
naghagong katawhan kansang ang 
panginabuhi paspas nga mius-us 
ubos sa nagkakusog nga imperya- 
listang pagpangdaugdaug ug pag- 
pangawkaw. Labaw nga migrabe 
ang terorismo ug pulitikanhong 
pagpanumpo sa estado nga direk- 
tang gisuportahan sa imperyalis- 
mong US. Gitukmod sa maong gra- 
beng mga kahimtang ang nagka- 
daghang katawhan nga militante ug 
kolektibong pakigbisugan ang ilang 
pulitikanhon ug  ekonomikanhong 
katungod, ug iasdang ang rebolu- 
syonaryong pagsukol aron makab- 

ot ang ilang nasudnon demokrati- 
kong mga pangandoy. 

Determinado ang Partido Ko- 
munista ng Pilipinas nga pangulo- 
han ang mga mamumuo ug lapad 
nga masa sa katawhang Pilipino. 
Samtang nagpakusog subay sa re- 
bolusyonaryong kalampusan sa mi- 
labayng 55 ka tuig, giila usab sa 
Partido nga ang suhetibismo ilabina 
sa porma sa empirisismo miresulta 
sa mga kritikal nga kasaypanan ug 
tendensiya, mga kahuyangan ug 
mga kakulian sa natad sa ideolohi- 
ya, pulitika ug organisasyon nga 
mibabag sa paglambo niini ug sa 
dugang nga pag-abante sa demok- 
ratikong rebolusyon sa katawhan sa 
miaging pipila ka tuig. Aron mabun- 


tog ug isalikway kining mga kasay- 
panan, nanawagan ang Komite 
Sentral sa tibuok Partido nga mag- 
lunsad og kalihukang pagtul-id su- 
bay sa Marxismo-Leninismo-Maois- 
mo ug sa mga batakang prinsipyo sa 
Partido nga gihikyad ni Ka Joma. 
Tumong sa kalihukang pagtul-id 
mao ang dugang pagpalig-on sa Par- 
tido pinaagi sa pagpataas sa teoreti- 
kal nga kahibalo ug rebolusyonar- 
yong praktika sa mga kadre sa Parti- 
do: pahugton ang ilang pagsabot sa 
Marxismo-Leninismo-Maoismo aron 
kritikal nga sumadahon ang nanga- 
ging mga kasinatian ug mokutlo og 
mga pagtulon-an ug dugang palam- 
buon ang teorya sa gubat sa kataw- 
han sa Pilipinas, pagsalikway sa su- 


I. Misangpot ang imperyalistang krisis 
sa nagkagrabeng kahimtang ug mga gubat 


N agkaguliyang ang kalibutanong sistemang kapitalista. Gipasamot niini 
ang upat ka dagkung kontradiksyon sa kalibutan-- kontradiksyon tali sa 
monopolyong kapital ug proletaryado sa kapitalistang mga nasud; tali sa 
magkaatbang nga imperyalistang gahum, tali sa mga imperyalistang gahum 
ug dinaugdaug nga katawhan ug nasud: ug tali sa mga imperyalistang gahum 
ug mga nasud nga nanghingusog sa nasudnong soberanya ug sosyalistang 
mga pangandoy. Padayon ang pagtiurok niini sukad sa pangkalibutang 


lockdown niadtong 2020. 


Bisan pa sa pitipiti nga pag-us- 
wag niadtong milabayng tuig, miba- 
lik kini sa dalan sa malungtarong is- 
tagnasyon ug pagkunhod samtang 
ang tibuok kalibutan naglunang sa 
utang ug kalisud. Ang mga kahim- 
tang sa krisis sa ekonomiya nagre- 
sulta sa pulitikanhong mga panag- 
bangi ug mga gubat. Sa pagpanguna 
sa US, padayong nakiggubat ang 
mga imperyalistang gahum sa Eas- 
tern Europe ug Middle East, sam- 
tang naghulga nga mangsulsol og 
dugang mga gubat sa ubang bahin 
sa kalibutan. Sa lain-laing mga na- 
sud, adunay kaylap nga katilingba- 
nong kagubot sa han-ay sa mga di- 
naugdaug ug gipahimuslang mga 
hut-ong nga misangpot sa pag-ulbo 
sa armado ug dili armadong pagsu- 
kol sa katawhan batok sa nagkagra- 
beng kahimtang sa imperyalistang 
pagpahimulos ug panaugdaug. 


Kanunay ang pagtiurok sa krisis 
sa pangkalibutang monopolyo kapi- 
talistang sistema. Sulod sa kapin sa 
usa'g tunga ka dekada, ang ekono- 
miya sa kalibutan anaa sa kinati- 
buk-an ug malungtarong istagna- 
syon. 

Ang krisis sa pinansya ug ekono- 
miya niadtong 2008-2009, nga naki- 
taan sa pagkahugno sa higanteng 
mga bangko ug tibuok ekonomiya, ti- 
maan nga nahurot nga sa mga mo- 
nopolyo kapitalista niadtong mila- 
bayng panahon (gikan sa pag-abli sa 
kanhing Soviet Union human sa pag- 
kahagba niini niadtong 1991 ug sa 
hingpit nga integrasyon sa China sa 
kalibutanong sistemang kapitalista 
niadtong 2001) ang tanang pamaagi 
aron padayong padakuon ang ga- 
nansya pinaagi sa pagpahimulos sa 
kusog-pamuo ug pagkawkaw sa na- 
tural nga bahandi, walay-hunong 

hetibismo ug sayop nga mga palisiya 
ug gawi: paghimo sa pagsaway sa 
kaugalingon aron mapataas ang de- 
terminasyon sa mga kadre sa Parti- 
do ug rebolusyonaryo nga makigbi- 
sog ug magsakripisyo alang sa rebo- 
lusyonaryong kawsa. 

Padayon nga ginapalalum ug 
ginapalapad sa Partido ang pagga- 
mot sa masa. Determinado kining 
palapdon sa makapila ka pilo ang 
han-ay niini sa umaabot nga mga 
tuig aron abagahon ang dakung ta- 
has nga pangulohan ang milyun- 
milyong katawhang Pilipino sa da- 
lan sa pag-asdang sa gubat sa ka- 
tawhan ug sa nasudnon-demokrati- 
kong rebolusyon ngadto sa hingpit 
nga kadaugan. 


nga ispekulasyon sa pinansya 
(dotcom, real estate, pabalay) ug hi- 
ganteng pagpangutang. Pakyas nga 
nasustine sa dinagkung kantidad sa 
kwarta (nga gitawag og pondo sa 
quantitative easing nga mokabat sa 
pipila ka trilyong dolyar) nga gisak- 
sak sa nag-unang mga kapitalistang 
gubyerno ang pagpadaku sa mono- 
polyo-kapitalistang ganansya. Ang 
ekonomiya sa US ug sa uban pang 
nag-unang industriyal kapitalistang 
nasud napakyas sa paghibalik sa 
kanhing mga ang-ang sa paglambo. 
Mitataw ang malukpanong pag- 
kalangan sa suplay, produksyon ug 
komersyo sa mga korporasyong 
transnasyunal, nga nagtukmod sa 
gatusan ka milyong mamumuo ug 
naghagong katawhan sa sosyo-eko- 
nomikanhong krisis. Gipahimuslan 
ang sitwasyon aron hatagag kataru- 
ngan ang paggamit sa dagkung kan- 
tidad sa pondo sa estado aron pa- 
lagsikon ang konsumo, suportahan 
ang ganansya sa mga korporasyon 
ug palagsikon ang mga merkado sa 
pinansya. Gipalutaw niini ang mga 
ekonomiya niadtong 2020, ug mire- 
sulta sa pag-untol sa paglambo 
niadtong 2021-2022, apan nagre- 
sulta usab sa dakung pagbusikad sa 

utang ug taas nga implasyon nga 
nagpabug-at sa ekonomiya sa kali- 
butan sa milabayng tuig. Niadtong 
unang kwarto sa 2023, ang kalibu- 
tanong utang mikabat sa 5397 tril- 
yon, 34996 nga mas daku kaysa kali- 
butanong gross domestic product 
(GDP o kinabuk-ang kantidad sa 
produksyon). 

Nagpakindang-kindang ang 
ekonomiya sa US tungod sa hinay 
nga paglambo sa milabayng 15 ka 
tuig. Gikan sa abereyds nga 3.62% 
niadtong 1961-1990, ang tinuig nga 
paglambo sa ekonomiya sa US mius- 
us ngadto sa 2.99% sa tunga-tunga 
sa 1991 ug 2008, ug sukad kaniadto 
mihagba kini ngadto sa 1.6996. Hu- 
man mius-us og 2.3% niadtong 
2020, mibalik sa 5.8% ang ekonomi- 
ya sa US niadtong 2021, apan mius- 
us balik ngadto sa 2.1% niadtong 
milabayng tuig. Kapin 533 trilyon 
ang utang sa gubyernong pederal sa 
US ug lagmit nga modaku pa human 
gisuspinde sa gubyernong Biden ang 
balaod nga nagatakda sa kantidad 
sa pwedeng utangon hangtud 2025. 

Nahagba sa resesyon ang eko- 
nomiya sa Germany (ang pinakada- 
ku sa Europe) sa katapusang kwarto 
sa 2022 hangtud sa unang kwarto 
sa 2023 (0.396 nga pagkunhod). Mi- 
balik kini sa resesyon niadtong Ma- 
yo, ug gilauman nga subling mahag- 
bong sa resesyon sa mosunod nga 
tuig. Anaa sa bingit sa resesyon ang 
UK ug France ug parehong gilau- 
mang molambo lamang og 0.6% ka- 
rong tuiga. Anaa pa gihapon sa di- 
nugay nga istagnasyon ang Japan. 
Sukad 2008, ang pag-uswag sa Ja- 
pan nag-abereyds lamang og 0.2796, 
gikan sa 7.29% niadtong 1961- 
1979, 2.9196 niadtong 1980-2000, 
ug 1.45% niadtong 2001-2007. Mi- 
tubo lamang kini sa 2.1496 ug 1.03% 
niadtong 2021 ug 2022, human mi- 
hagba og 4.28% niadtong 2020. Gi- 
lauman nga modaku lamang kini og 
0.4% karong tuiga. 

Miuswag lamang og 2.99% ang 
China niadtong milabayng tuig, layo 
sa kanhing tantos nga 9% pagtubo 
niadtong 2000-2019. Kasamta- 
ngang ginapahinay kini sa mga hul- 


ga sa pagpbuto sa bula sa real esta- 
te. Ang Evergrande Group, usa sa 
pinakadakung property developer 
sa China mideklara sa pagkabang- 
karota human wala makabayad sa 
$300 bilyong utang, nga gisundan 
sa susamang pagkabangkarota sa 
uban pang dagkung kumpanya sama 
sa Kasia, Fantasia ug Shimao Gro- 
up. Nag-atubang usab ang China sa 
hulga nga dili mabayaran sa mga 
nasud ang binilyong utang dinhi. 

Sa US ug uban pang kapitalis- 
tang nasud, nakasinati ang mga 
mamumuo ug naghagong katawhan 
sa lapad nga disempleyo ug ubos 
nga suhulan, lakip na ang klase-kla- 
seng mga katilingbanong problema 
sama sa kawalay puluy-anan, kagu- 
tom, mahal kaayong serbisyo sa 
panglawas, pagkalubong sa utang 
sa mga estudyante ug uban pa. Mil- 
yun-milyong katawhan nga dili Puti 
ug mga mamumuong migrante ang 
nag-antus sa rasismo, ingonman sa 
panatisismo sa relihiyon ug pasis- 
mo. Ang mga dinaghang pagpamusil 
sa matag adlaw hulga sa kinabuhi 
sa mga tawo. 

Mga atrasado ug semikolonyal 
ug semipyudal nga nasud ang mi- 
langkub sa mayorya sa mga nasud 
sa kalibutan, ilabina sa Asia-Pacific, 
Latin America, Middle East ug 
Africa. Padayong mitaas ang pang- 
publikong utang sa maong mga na- 
sud sa pagsulay sa mga gubyerno 
dinhi nga bayaran ang mga depisito 
sa patigayon bunga sa nagkadakung 
gasto sa pag-import. Sa gitawag og 
lambo nga mga nasud, anaa sa 20% 
sa kita sa mga gubyerno ang napa- 
dulong sa pagbayad sa utang. Kapin 
60% sa maong mga nasud ang na- 
meligrong dili makabayad sa utang, 
sama sa krisis sa Sri Lanka niadtong 
2022. 

Ang mga mamumuo, mag-uuma 
ug uban pang anakpawis sa mga at- 
rasadong nasud pare-parehong 
nag-atubang sa mga katilingbanong 
problema sama sa dugay nang la- 
pad nga disempleyo, daw ulipong 
suhulan, kawalay yuta, kawalay pu- 
loy-anan, mahal nga serbisyo sa 
panglawas ug uban pang katiling- 

banong serbisyo, lakip na ang puli- 
tikanhong pagpanumpo. 

Migrabe ang walay kaangayan 
sa katilingban samtang labaw nga 
nakakonsentra sa kamot sa pipila ka 
multi-bilyunaryo ang bahandi. Adu- 
nay 2,640 bilyunaryo nga adunay 
gikumbinang $12.2 trilyon, kung asa 
75% niini ang anaa sa lima lang ka 
nasud (US, Chian, India, Germany 
ug Russia). Adunay 724 bilyunaryo 
sa US, ang 400 nga pinakadaku niini 
naggunit og $4.5 trilyon. Ang 20 ka 
pinaka-adunahan labaw pang mida- 
ku ang bahandi og 20%-30% niad- 
tong milabayng tuig. 

Padayong ginabira paubos ang 
kapitalistang sistema sa kalibutan sa 
walay kasulbaran nga krisis sa sob- 
rang produksyon ug paghagba sa 
tantos sa ganansya. Adunay sobrang 
produksyon sa mayor nga mga igba- 
baligya sama sa lana, elektroniks 
(semikonduktor), mga grano ug uban 
pa. Ang kapitalistang kumpetisyon 
ug anarkiya sa produksyon padayon 
nga misangpot sa walay hunong nga 
pagkawkaw sa bahandi sa kalibutan, 
kapitalistang polusyon, pagguba sa 
kinaiyahan, krisis sa klima ug pagka- 
wala sa biodiversity, nga nagkinaiya 
sa sagad nga katalagman (mga su- 
nog ug baha) nga miguba sa dakung 
bahin sa kalibutan. Ang monopol- 
yong kapitalismo nagpasabot sa 
nagkaigting nga kumpetisyon sa 
ekonomiya ug bangi sa pulitika sa 
mga kapitalistang gahum. Samtang 
ginapahamtang ang liberalisasyon sa 
ubang mga nasud, ginapatuman 
usab sa US sa kaugalingon niining 
nasud ang mga proteksyunistang 
palisiya sa patigayon ug industriya 
pabor sa mga kumpanyang US, ug 
ang direktang pagpamuhunan sa es- 
tado sa industriyang semikonduktor, 
green energy ug uban pa. 

Padayong nagkakusog ang mga 
hulga sa gubat tali sa mga mayor 
nga imperyalistang gahum tungod 
sa agresibong paghingusog sa US sa 
paghari sa kalibutan atubangnan sa 
mga paghagit sa hegemonya niini. 
Dakung rekurso ang gibubu niini sa 
gasto sa militar. Niadtong mila- 
bayng tuig, midaku og $2.24 trilyon 

(3.3796 nga mas taas sa milabayng 
tuig) ang gasto sa depensa. Kapin 
56% sa tanang gasto sa militar, ug 
6196 sa tanang eksport sa mga ar- 
mas gunit sa US, China ug Russia. 
Kapin 20 ka bulan na ang proxy 
war sa US ug Russia sa Ukraine nga 
ginagamit nga peyon sa alyansang 
militar nga US-NATO. Migasto ang 
Russia 0g 581.7 bilyon niadtong 
2022, ug mogasto og 5120 bilyon 
karong 2023 ug 5132 bilyon sa 2024 
nga nagpakusog sa produksyon sa 
mga pabrikang militar. Mikabat na 
sa 575 bilyon ang gihatag nga ayu- 
da sa US sa Ukraine, lakip ang 
544.2 bilyong ayudang militar, nga 
labaw pang nagpalanat sa arma- 
dong panagbangi. Ang labing naka- 
pahimulos sa gubat sa Ukraine mao 
ang mga kumpanyang Amerikanong 


nagahimo og armas sama sa 
Lockheed Martin, Raytheon, 
Northrop ug Boeing. 


Dungan niini, plano sa US nga 
ihatag ang $14.5 bilyong pakete sa 
ayudang militar sa Israel aron su- 
portahan ang Zionistang pagpa- 
momba ug okupasyon sa Gaza, nga 
mipatay na og halos 19,000 gikan 
Oktubre 7. Ang gipakusog nga su- 
porta sa US sa Israel kabahin sa 
duso niining kontrolon ang mga ba- 
handing lana batok sa Iran ug uban 
pang nasud sa Middle East nga na- 
gaduso sa ilang kaugalingnan. Tu- 
ngod sa pagdumili sa US nga supor- 
tahan ang singgit sa tibuok kalibu- 
tan alang sa hunong-buto sa Gaza 
isip pagsuporta sa pagpamomba sa 
Israel, labaw kining nahimulag sa 
tibuok kalibutan. 

Padayon usab nga ginapakusog 


sa US ang laraw niining iduso ang 
hegemonya sa rehiyong Asia- 
Pacific, subay sa estratehiya niining 
pugngan ang paglapad sa imperya- 
listang kaaway nga China. Nagdep- 
loy ang US og duha ka carrier strike 
group, usa (USS Nimitz) sa South 
China Sea, ug usa pa (USS Ronald 
Reagan) sa Japan. Gisulsulan niini 
ang pagbulag sa Taiwan sa China, 
ang pagduso sa katungod sa Pilipi- 
nas sa kadagatan ilalum sa United 
Nations Convention on the Laws of 
the Seas (UNCLOS), ug mga panag- 
bangi sa Korean peninsula, aron ha- 
giton ang China nga maghimo og 
mga aksyong agresibo nga mamahi- 
mong moresulta sa direktang 
kumprontasyong militar. 

Ang pagpanghingusog sa US sa 
hegemonya niini gisugat sa mga ka- 
ribal niini nga maghiusa sa militar ug 
ekonomiya. Padayong gipakusog sa 
China ug Russia ang Shanghai Coo- 
peration Organization, ang alyan- 
sang pangseguridad nga gilangkuban 
sa India, Kazakhstan, Kyrgyzstan, 
Pakistan, Tajikistan ug Uzbekistan. 
Gipangulohan usab sa China ug Rus- 
sia ang mga paningkamot nga mag- 
tukod og mga alyansa sa ekonomiya, 
pamatigayon ug pinansya nga wala 
nahikot sa dolyar sa US. Padayon 
usab nga ginapakusog sa North Ko- 
rea ang relasyon sa militar ug eko- 
nomiya niini sa Russia ug China. 

Gihimugso sa imperyalistang kri- 
sis ug panagbangi ang paborableng 
kundisyon sa makanunayong pagku- 
sog ug pag-abante sa mga pakigbi- 
sog sa mga mamumuo ug kalihukang 
anti-imperyalista sa mga kapitalis- 
tang nasud, ug mga demokratikong 


pakigbisog sa masa ug rebolusyonar- 
yong pagsukol alang sa nasudnon ug 
katilingbanong paglingkawas gikan 
sa imperyalistang kontrol ug domi- 
nasyon sa mga semikolonya, ug 
alang sa sosyalistang rebolusyon. 

Miulbo ang mga mayor nga wel- 
gang mamumuo sa United States la- 
kip ang welga sa United Auto Wor- 
kers ug sa Hollywood Writers and 
Actors. Sa Europe, nagwelga ang 
mga mamumuo sa transportasyon sa 
Italy, Spain ug UK. Mayor nga mga 
welga usab ang gilunsad sa mga ma- 
mumuong panglawas sa UK, mga 
mamumuo sa riles ug mga empleya- 
do sa gubyerno sa Germany, ug 
uban pa. Makasaysayanong mga 
pangmasang demonstrasyon ug 
martsa sa milyun-milyong katawhan 
ang gilunsad sa lain-laing bahin sa 
kalibutan batok sa henosidyo sa US- 
Israel batok sa mga Palestino. 

Padayong nagdilaab ang mga 
rebolusyonaryong armadong pakig- 
bisog sa lain-laing bahin sa kalibu- 
tan. Sa kasamtangan, kusganong 
ginaasdang sa mga rebolusyonar- 
yong pwersang Palestino ang arma- 
dong pagsukol sa ilang yutang-na- 
tawhan batok sa bangis nga pagpa- 
momba ug henosidyo sa Zionistang 
Israel nga suportado sa US. Sa 
Myanmar, ginasuklan sa mga etni- 
kong hukbo ang pasistang huntang 
Tatmadaw ug nagpakusog sa mga 
opensibang gerilya sa milabayng 
mga bulan. Aduna usay mga rebolu- 
syonaryong armadong pakigbisog 
nga ginapangulohan sa mga partido 
komunista sa India, Turkey, Kurdis- 
tan, Colombia, Pilipinas ug sa uban 
pang nasud. 


II. Ang grabeng krisis sa sistemang semikolonyal ug semipyudal 
padayong naghimugso 0g pagsukol 


| eo pang migrabe ang krisis sa nagharing semikolonyal ug semipyudal 
nga sistema sa Pilipinas nga grabeng nagpaantus sa katawhan. Tataw sa 
maong krisis ang padayon nga pagtiurok sa ekonomiya nga direktang nakahi- 
kot sa krisis sa kalibutanong sistemang kapitalista, ug sa paspas nga paghait 
sa krisis sa pulitika nga nagpakita sa internal nga bangi sulod sa nagharing 
pundok, paghimulag sa rehimeng US-Marcos human lamang ang usa ka tuig 
sa poder, ug ang padayon nga pagtigum og kusog sa mga pwersang demokra- 


tiko ug patriyotiko. 

Adunay lapad ang pagkaguba sa 
mga lokal nga pwersa sa produksyon 
nga misangpot sa pag-ubos sa pro- 
duksyon (pareho sa manupaktura ug 
agrikultura). Nagresulta kini sa ma- 
lukpanon nga disempleyo, labaw nga 
pagsalig sa mga imported nga pro- 
dukto para sa konsumo, ug pagsaka 


5 


sa mga presyo. 

Wala pa gihapoy kaugalingong 
mga nasudnong industriya ug kapa- 
sidad ang nasud nga mugnaom ang 
mga batakang panginahanglan sa 
katawhan. Ang lokal nga produk- 
syon nagsalig pa gihapon sa pag- 
import, ug nakasandig pa gihapon 
sa pag-eksport og mga produktong 
semiprocessed nga kabahin sa kali- 
butanong assembly line nga titawag 
usab og "global value chain" sa mga 
monopolyo kapitalista, mga hilaw 
nga produktong para sa agrikultura 
ug mga batong mineral. Nagsilbi 
ang mga export processing zone 
nag-una isip sentro sa semiproces- 
sing (asembliya ug manwal nga pag- 
inspeksyon) sa naunang gi-import 
nga mga pyesa nga subling gina- 
eksport sa labing gamay nga du- 
gang bili. 

Tungod sa pagkahagba sa kali- 
butanong ekonomiya, lagmit nga 
grabeng maapektuhan dinhi ang 
sistemang nagsalig sa import ug 
nagsandig sa eksport nga gipatu- 
man sa milabayng mga rehimen ug 
sa kasamtangang rehimeng Marcos. 
Labaw nga mopaspas ang paggrabe 
ug paglalum sa krisis sa ekonomiya 
sa Pilipinas sa umalabot nga tuig. 
Padayon nga migamay ang kinati- 
buk-ang bolyum sa patigayon sa mi- 
labayng duha ka tuig nga nagsala- 
min sa kalibutanong pamatigayon 
taliwala sa sobrang suplay ug pag- 
hinay sa pagmanupaktura. Pada- 
yong migamay ang eksport sa mga 
pyesang elektroniko, nga naglang- 
kub sa bulto sa semiprocessing sa 
Pilipinas, sukad sa pagsugod sa 
tuig. 

Dili malilong sa mga engran- 
deng deklarasyon ni Marcos ug sa 
iyang mga economic manager (tig- 
dumala sa ekonomiya) sa multi-bil- 
yong dolyar ang mga "saad sa lang- 
yawng pamuhunan" ang kamatuu- 
ran nga padayon ang paggamay sa 
direktang pamuhunan sa mga lang- 
yaw sa Pilipinas gikan 511.9 bilyon 
niadtong 2021 ngadto sa 59.2 bil- 
yon niadtong 2022, nga padayong 
miubos og 15.3% sa unang tulo ka 
kwarto sa 2023. Adunay pipila ka 


mga langyawng kumpanya ang nag- 
balhin sa ilang operasyon sa Pilipi- 
nas ngadto sa ubang nasud nga mas 
ubos ang gasto sa pamuo. 

Sa kawalay tinuod nga reporma 
sa yuta, nagpabiling ginagmay ug 
atrasado ang lokal nga produksyon 
sa agrikultura alang sa lokal nga 
suplay sa pagkaon. Nagkataas ang 
gasto sa produksyon tungod sa taas 
nga presyo sa mga abuno, pestisid- 
yo ug gasolina. Ang taas nga abang 
sa yuta ug uban pang porma sa 
pyudal ug semipyudal nga pagpang- 
daugdaug labaw pang nagpaubos sa 
kita sa mga mag-uuma nga nagre- 
sulta sa malukpanong kalisud ug 
kagutom sa kabanikanhan. Ang wa- 
lay-hunong nga pag-import ug is- 
magling sa bugas, sibuyas, ahos ug 
uban pang produktong pang-agri- 
kultura dugang nga nagpaantus sa 
masang mag-uuma, ug sa tanang 
katawhang Pilipino. 

Grabe pa, lapad nga yutang ag- 
rikultural ang gipailalum sa kum- 
bersyon sa  dagkung burge- 
sya-kumprador gamit ang lang- 
yawng kapital alang sa real estate 
ug uban pang kapuslanan. Sa kon- 
serbatibong pagbanabana sa gub- 
yerno, dili moubos sa 620 ka libong 
ektarya sa irigadong yuta ang gi- 
kumbert sa milabayng dekada 
(2012-2022). Nagresulta kini sa 
dislokasyon sa minilyong pamilyang 
mag-uuma ug paggrabe sa pag-an- 
tus sa kabanikanhan. 

Labaw nga nagsalig sa utang 
ang nasud aron ipanggasto sa pati- 
gayon ug sa gubyerno. Mikabat sa 
P14.48 trilyon ang utang niadtong 
Oktubre, ug gilaumang motaas pa 
og P15.84 sa sunod tuig. Padayong 
midaku ang pondo sa pagbayad sa 
pangpublikong utang. Sa 2024, mo- 
kabat kini 0g P1.91 trilyon, nga gi- 
langkuban sa P1.24 trilyong bayad 
sa prinsipal, ug P670.5 bilyong aw- 
tomatikong nakagahin sa pagbayad 
sa interes nga naglangkub sa 11.6% 
sa nasudnong badyet (mas taas 
kumpara sa 9.7% niadtong 2020). 

Sa kawalay batakang mga in- 
dustriya, nasinati sa katawhang Pi- 
lipino ang makanunayong lapad nga 

disempleyo. Kanunay ginapagamay 
sa datos sa gubyerno ang tinuod 
nga tantos sa lapad nga disempleyo 
pinaagi sa minadyik nga estadistika. 
Ang gideklarang 4.2% nga tantos sa 
disempleyo niadtong Oktubre 2023, 
pinakaubos kuno sa milabayng 18 ka 
tuig, kinahanglan kritikal nga isalik- 
way. Gani, anaa sa 39.46 milyon (o 
79.1% sa pwersa sa pamuo nga 
49.89 milyon), (2.1 milyon) ang dili 
hingpit nga walay trabaho o (2 mil- 
yon) ang halos walay trabaho isip 
mga katabang, (13.3 milyon) ang 
"self-employed", (1.3 milyon) ang 
nagtrabaho sa kaugalingong yuta, 
(3.1 milyon ang dili sweldado, ug 
120,000 ang sweldado) nga mga 
nagtrabaho sa negosyo sa pamilya, 
ug (17.6 milyon) ang mga mamumuo 
sa mga empresang dili pormal. 

Tungod sa grabeng problema sa 
disempleyo, milyun-milyong Pilipino 
ang nanimpalad nga makatrabaho 
sa ubang nasud isip mga katabang, 
caregiver, nars, mamumuo sa 
konstruksyon, ug mga tripulante sa 
mga internasyunal nga kumpanya 
sa barko. Bulnerable silang mga 
target sa mga kriminal nga ahensya 
sa rekrutment ug mga burukrata sa 
gubyerno nga ginahuthut ang ilang 
kita ug tinigum. Daghan ang nakasi- 
nati sa dili makatawhanong kundi- 
syon ug pabug-at nga mga balayru- 
non sa gubyerno, gawas pa sa gra- 
beng epekto sa pagbulag sa ilang 
mga pamilya. 

Ang bagang hukbo sa mga walay 
trabaho mibira paubos sa suhulan. 
Nag-antus ang mga mamumuong 
Pilipino sa daw ulipong suhulan. 
Ang inadlawan nga suhulan sa na- 
sud nga P341 ngadto sa P641 ku- 
lang kaayo aron tubagon ang inad- 
law nga panginahanglan sa li- 
ma-ka-tawong pamilya nga gibana- 
banang anaa sa P1,188 (niadtong 
Nobyembre) nga gibunga sa pagsa- 
ka sa presyo sa lana, pagkaon ug 
uban pang batakang panginahang- 
lan ug mga serbisyo. 

Wala pa hingpit nga nakabawi 
ang mamumuong Pilipino ug nagha- 
gong katawhan sa pagkahagba sa 
ilang “8 panginabuhi gikan sa 

lockdown niadtong B7 pandemyang 
Covid-19. Labaw pang migrabe ang 
ilang 'sosyo-ekonomikanhong ka- 
himtang taliwala sa ubos nga suhu- 
lan, disempleyo, kakulang sa kita o 
tinugum, ug nagkataas nga presyo. 
Mayorya sa mga Pilipino ang nabuhi 
ilalum sa ganghaan sa kalisud 
(poverty threshold). Milyun-milyon 
ang giilugan og yuta ug panginabu- 
hian sa mga langyawng kapitalista 
nga gustong kontrolon ang nahabi- 
ling mga suuk sa ekonomiya sa Pili- 
pinas. 

Atubangan sa malukpanong ka- 
lisud ug kagutom, labaw nga miulbo 
ang kasilag sa katawhang Pilipino 
sa nagharing pundok sa mga 
Marcos-Duterte.. Nahimulag si 
Marcos Jr sa lapad nga masa sa ka- 
tawhan nga nalagot sa iyang pag- 
angkon sa 510 bilyong kinawat nga 
bahandi sa iyang diktador nga ama- 
hang si Marcos Sr sa panahon sa 
balaod militar niadtong 1972-1986. 
Labaw niyang gipasuko ang kataw- 
han tungod sa walag too nga paglu- 
linghayaw sa gawas sa nasud ug ka- 
haruhay, ug dayag nga korapsyon. 
Pinaagi sa Maharlika Fund, hangtud 
P550 bilyon sa pondong pangpubli- 
ko ang pagagunitan ni Marcos ug 
ibalhin sa pribadong pamuhunan, 
nga magadala sa kroniyismo sa ba- 
gong ang-ang sa kadunot. Labaw 
nga gikasilagan sa lapad nga masa 
sa katawhang Pilipino si Marcos tu- 
ngod sa regular mga pagpa-cater og 
kumbite o pagsalusalo sa Ma- 
lacahang ug ang planong mag-usik- 
usik 0g P1.1 bilyon sa mga biyahe sa 
2024. 

Labaw usab nga nahimulag ang 
rehimeng Marcos sa katawhang Pi- 
lipino tungod sa pagpakaitoy niini 
sa imperyalismong US ug pagyukbo 
sa China. Ginapagamit ni Marcos 
ang iyang gubyerno isip paon sa ag- 
resibong pagduso sa US nga konso- 
lidahon ang hegemonya niini sa Pili- 
pinas ug sa Asia-Pacific, aron 
kontrahon ang pagkusog sa militar 
ug ekonomya sa imperyalistang ka- 
ribal niining China 

Sa ilalum ni Marcos, labaw nga 
ginadamay ang Pilipinas sa nagka- 


kusog nga panagbanging militar sa 
US ug China. Sa kapin usa ka tuig 
lamang sukad nga nakalingkod sa 
gahum, gitugutan ni Marcos ang US 
nga magtukod og upat pa ka mga 
pasilidad militar (dugang sa kan- 
hing lima) sa mga "gikauyunang lo- 
kasyon" sulod sa mga kampo sa Ar- 
med Forces of the Philippines (AFP) 
sama sa nahisukip sa Enhanced 
Defense Cooperation Agreement 
(EDCA). Ang maong mga pasilidad 
magamit sa pagtukod og mga siste- 
ma sa misayl sa US ug para mag- 
han-ok ug magpwesto og mga ar- 
mas, subay sa estratehiya sa US 
nga liyukan ang China sa mga 
pwersang militar gikan sa gitawag 
og "first island chain." 

Labaw nga migrabe ang inter- 
bensyong militar sa US sa Pilipinas 
sa milabayng tuig atubangan sa su- 
nud-sunod nga mga pangmilitar nga 
aktibidad ug mga war exercises sa 
US. Sa sunod tuig, sobra sa 500 ka 
mga wargames ug ehersisyong mili- 
tar ang pagalunsaron sa US sa na- 
sud. Sa duso sa US, planong mosu- 
lod sa mga "visiting forces agree- 
ment" ang Japan ug France, aron 
tugutan ang maong mga alyado sa 
US nga pakusgon ang presensyang 
militar sa nasud ug sa rehiyon. 

Sa hulhog sa mga tigtambag 
militar sa US, naglunsad ang AFP 
ug Philippine Coast Guard sa balik- 
balik nga "supply mission" sa mga 
bantayan o outpost sa Pilipinas sa 
Kalayaan Group of Islands, nga 
adunay suporta sa mga eroplano ug 
drone nga pangsurbeylans sa US. 
Labaw nga nahimong agresibo ang 
China sa pagpamomba og tubig ug 
pagbangga sa gagmayng bangka sa 
mga Pilipino sulod sa exclusive eco- 
nomic zone sa Pilipinas, nga dayag 
nga paglapas sa kaugalingnan ug 
katungod sa kadagatan sa Pilipi- 
nas. 

Sa dikta sa US, gikansela sa 
gubyernong Marcos ang mga utang 
ug kontrata sa gubyerno nga gipon- 
dohan sa China alang sa mga pro- 
yektong Philippine National Rail- 
ways South Long Haul, Subic-Clark 
Railway ug Mindanao Railway, pa- 

bor sa mga pautang gikan sa World 
Bank ug Asian Development Bank. 
Ginaduso usab ang pagkansela sa 
uban pang proyektong ginapondo- 
han sa China sama sa Samal Island- 
Davao City Connector project, Chico 
River Pump Irrigation Project, New 
Centennial Water Source (Kaliwa 
Dam Project), ug mga proyektong 
CCTV (closed-circuit television) sa 
Marikina, Parahaque, Pasig, San 
Juan ug Valenzuela, nga ang kadag- 
hanan gikontrata pa sa milabayng 
rehimeng Duterte. 

Ang duso sa US nga pagpukan 
sa China pag-atras gikan sa dugay 
nang panagkonsabuhay sa duha ka 
imperyalistang gahum sa pagpa- 
hamtang sa mga neoliberal nga pa- 
lisiya sa Pilipinas gikan dekada 
1990, kung asa nahimong magpa- 
lapad sa oligarkiya sa pinansya sa 
China sa operasyong komersyal ug 
pinansya sa Pilipinas, uban sa mga 
bangkong US ug Japanese, ug mag- 
pundar og kaugalingon niining base 
sa han-ay sa mga burgesya- 
kumprador ug burukrata-kapitalis- 
ta. Sa pagpugong sa akses sa kapi- 
tal sa China, gipagamay sa imper- 
yalismong US ang bahinay sa pinan- 
sya sa mga nagharing hut-ong, nga 
nagpagrabe sa panagbangi sa mag- 
kaaway nga pundok. 

Kapin usa ka tuig lamang sukad 
nga gipanghinambog sa mga Marcos 
ug Duterte ang "unity team" nga 
nakahimo og "landslide victory" pi- 
naagi sa "automated" nga paglim- 
bong sa eleksyong 2022, nabutyag g 
ilayon ug nahimong makalanag ang 
bangiay sa mga nagharing paksyon. 
Gikonsolida sa mga Marcos ang 
ekonomikanhon ug pulitikanhong 
gahum, samtang paspas nga gaka- 
hutdan og ekonomikanhon ug puliti- 
kanhong gahum ang mga Duterte 
(lakip na ang mga Arroyo). Ang 
kanselasyon sa dagkung kontrata sa 
imprastruktura tali ni Duterte ug sa 
China naghikaw kanila sa bilyun-bil- 
yong pisong kikbak. Ang negosyo sa 
pinakadakung kroni ni Duterte nga 
si Dennis Uy paspas karon nga gina- 
baligya, pabor sa mga kroni ni 
Marcos. Bisan og gikatuuhang adu- 


na pay dakung impluwensya si Du- 
terte sa AFP ug PNP, daghan na ang 
mga heneral nga gituboy ni Duterte 
ang nagretiro na. Sa milabayng mga 
bulan, gipagrabe sa pundok sa mga 
Marcos-Romualdez ang mga ata- 
keng nakatarget sa mga Duterte, 
pinaagi sa pagtangtang sa P550 
milyong "confidential and intelli- 
gence funds" ni Vice President Sara 
Duterte, ug pagduso nga tangta- 
ngan og prangkisa ang maki-Duter- 
te nga istasyong SMNI, ug pag-abli 
sa pultahan aron tugutan ang In- 
ternational Criminal Court nga ipa- 
dayon ang imbestigasyon batok 
kang Rodrigo Duterte sa mga kaso 
sa krimen batok sa katawhan niad- 
tong panahon sa iyang mini nga 
gubat kontra-droga. 

Ang panagbangi tali sa pundok 
sa mga Marcos ug Duterte hapit 
nang mosangpot sa bangis nga 
komprontasyon. Dayag nga ginasa- 
way sa mga Duterte si Marcos sa 
planong banhawon ang panaghisgot 
kalinaw sa National Democratic 
Front of the Philippines. Ang pipila 
sa bag-ong-retirong heneral sa mi- 
litar nga matinud-anon kang Duter- 
te nangalap og suporta sa mga upi- 
syal militar ug negosyante aron 
manghulhog og kudeta aron palag- 
puton si Marcos ug magtukod og 
huntang sibil-militar. Adunay kahi- 
balo niini ang chief-of-staff apan 
nagpakahilum sa aktibidad sa mga 
nagaplano og kudeta. 

Aron konsolidahon ang puliti- 
kanhong gahum, gipahugot sa rehi- 
meng Marcos ang kontrol sa militar 
nga adunay suporta sa US. Gipada- 
yon ug gipagrabe niini ang palisiya 
ni Duterte sa terorismo sa estado 
ug ginapatuman ang pasistang ata- 
ke batok sa nasudnon-demokrati- 
kong pwersa sa kasyudaran ug ka- 
banikanhan,  ilabina ang mga 
myembro ug organisador sa mga 
unyon ug kahugpungan sa mga ko- 
munidad. Nagatunhay ang de facto 
nga balaod militar sa tibuok nasud. 
Pipila ka mga komunidad sa mga 
kabus sa kasyudaran ang nakapai- 
lalum sa habagang presensya ug 
pagmonitor sa mga sundalo. Gina- 


pailalum sa AFP ang mga komuni- 
dad sa kabanikanhan sa kontrol sa 
militar, ginapig-ot ang mga ekono- 
mikanhon ug katilingbanong aktibi- 
dad sa komunidad pinaagi sa 
korpyu ug restriksyon, ug gina- 
kontrol ang lihok sa populasyon sa 
ngalan sa "kontra-insurhensiya." 

Walay puas ang mga ekstrahu- 
disyal nga pagpamatay ug uban 
pang paglapas sa tawhanong katu- 
ngod ug internasyunal nga maki- 
tawhanong balaod sa kabanikanhan 
nga binuhatan sa mga reaksyunar- 
yong armadong pwersa, pulis ug 
paramilitar. Ginapailalum ang mga 
tawo sa grabeng sarbeylans ug mga 
pagpangdagit, tortyur, interoga- 
syon ug pagpasaka og hinimu-hi- 
mong mga kaso gamit ang gitawag 
og Anti-Terrorism Law. Ginalunsad 
ang pagmasaker sa mga nag-opera- 
syong tropa sa mga batalyong 
pangkombat sa AFP. Atol sa mga 
operasyong militar, gipailalum ang 
mga komunidad sa pagpamomba gi- 
kan sa kahanginan ug pagpangan- 
yon. 

Sa suporta sa US, mikusog pa 
ang maong mga atakeng sa mila- 
bayng tuig subay sa deklarasyon sa 
AFP sa "final push" (katapusang 
duso) batok sa giila niining mga 
"salin" sa pwersa sa Bagong Huk- 
bong Bayan. Kapinkun-kulang 150 
ka batalyon sa mga pwersang pang- 
kombat sa militar, pulis ug parami- 
litar ang nakadeploy batok sa mga 
gerilyang nataran sa BHB sa tibuok 
nasud. Laraw sa imperyalismong US 
nga tapuson na sa gubyernong 
Marcos ang rebolusyonaryong ar- 
madong kalihukan aron hingpit nii- 
ning magamit ang AFP sa pagpang- 
hagit og gubat sa China. Hingpit 
nga nasayod ang US nga anaa sa 
posisyon ang rebolusyonaryong ka- 
lihukan nga pahimuslan ang posibi- 
lidad sa usa ka inter-imperyalistang 
gubat aron kusganong iasdang ang 
gubat sa katawhan. 

Samtang ginalunsad ang brutal 
nga gubat sa pagpanumpo batok sa 
katawhan ug sa ilang rebolusyonar- 
yong pwersa, ginagamit karon sa 
rehimeng US-Marcos ang "prokla- 

masyong amnestiya" niini ug pasiu- 
nang paningkamot nga banhawon 
ang panaghisgot kalinaw aron hay- 
lohon ang mga Pulang manggugubat 
sa Bagong Hukbong Bayan nga mo- 
surender. Samtang gikalipay sa 
Partido ug mga rebolusyonaryong 
pwersa, pinaagi sa National De- 
mocratic Front of the Philippines, 
ang oportunidad nga makighisgot 
kalinaw isip dugang nga natad sa 
pakigbisog aron iasdang ang nasud- 
non-demokratiko kawsa isip basihan 
sa makatarunganon ug malahuta- 
yong kalinaw, hugot usab nilang gi- 
nasalikway ang mga reaksyunar- 
yong pakana nga gamiton ang pa- 
naghisgot aron mapasurender ang 
rebolusyonaryong kalihukan. Pada- 
yong manlimbasog ang NDFP Nego- 
tiating Panel nga iduso ang subling 
pagpadayon sa panaghisgot kalinaw 
subay sa naunang mga kasabutan. 

Taliwala sa krisis sa ekonomiya 
ug pulitika sa nagharing sistema, 
labaw nga nagmatinguhaon ang ka- 
tawhang Pilipino nga ilunsad ang 
mga pakigbisog sa masa aron pana- 
lipdan ang ilang mga sosyo-ekono- 
mikanhon ug demokratikong kata- 
ngud batok sa anti-katawhan ug 
madaugdaugong mga progama sa 
ekonomiya, korapsyon ug pulitikan- 
hong pagpanumpo ilalum sa rehi- 
meng US-Marcos. Labaw nga mita- 
taw nga sa pag-alagad sa maki- 
hut-ong nga interes sa dagkung 
burgesya-kumprador ug dagkung 
agalong yutaan, sa pagsunodsunod 
sa langyawng interes sa ekonomiya, 
sa dinagkung korapsyon sa porma 
sa mga kikbak ug kroniyismo, ug sa 
maluho nga kinabuhi--ang rehimeng 
Marcos ang responsable sa kaylap 
nga kalisud ug pagpangdaugdaug sa 
lapad nga masa sa katawhang Pili- 
pino. 

Ang nagharing pundok sa mga 
Marcos-Duterte paspas nga nahi- 
mulag sa katawhang Pilipino. Ang 
lapad nga nagkahiusang prente nga 
gilangkuban sa mga batakang hut- 
ong, hatungang pwersa ug mga tak- 
tikal nga alyado padayon nga nag- 
kakusog batok sa nagharing rehi- 
men tungod sa mga palisiya niining 

anti-katawhan ug anti-nasyunal, 
korapsyon ug krisis sa ekonomiya. 
Nag-atubang karon ang nagharing 
rehimen sa lapad nga pagsukol. 

Adunay nagkadakung kasilag sa 
mga mamumuo sa pagbalibad sa re- 
himeng Marcos nga paminawon ang 
ginapangayo nilang mahinungda- 
nong pagsaka sa suhulan. Dakung 
insulto alang kanila mumho nga du- 
gang-suhulan nga gimando ni 
Marcos pinaagi sa mga regional wa- 
ge board. Adunay pipila ka welga 
nga miulbo nga lagmit sinugdanan 
sa mas lapad nga kalihukang masa 
sa mga mamumuo aron mag-unyon 
ug iasdang ang hiniusang pakigbi- 
sog sa umalabot nga panahon. Nag- 
welga ang mga drayber ug operey- 
tor sa dyip ug uban pang pangpubli- 
kong transportasyon sa sunud-su- 
nod nga paglunsad og hunong-pa- 
sada batok sa anti-kabus ug an- 
ti-katawhan nga "franchise consoli- 
dation" aron i-phase out ang mga 
dyip subay” sa proyektong 
"transport modernization" sa 
World Bank ug Asian Development 
Bank. 

Nagprotesta usab ang mga 
magtutudlo sa pangpublikong 
eskwelahan, mga mamumuong 
panglawas ug mga empleyado sa 
gubyerno aron pangayoon ang du- 
gang nga sweldo ug batukan ang 
pulitikanhong pagpanumpo. Misal- 
mot ang mga estudyante sa mga 


aksyong masa aron batukan ang 
dugang komersyalisasyon sa edu- 
kasyon, pag-abandona sa estado 
sa edukasyon ug pagpanumpo sa 
kampus. Sa lain-laing bahin sa na- 
sud, miulbo ang mga protestang 
masa sa mga komunidad sa kaba- 
nikanhan aron batukan ang pagsu- 
lod sa magun-ubong mga lang- 
yawng operasyon sa mina, pagpa- 
ngilog ug kumbersyon sa yuta, ug 
aron ipakigbisog ang mga antipyu- 
dal nga pangayo sa masang mag- 
uuma. 

Adunay mga aksyong protesta 
usab batok sa planong pagtukod og 
dugang nga mga base militar ug pa- 
silidad sa US, ug batok sa mga war- 
games ug nagkadakung presen- 
syang militar sa US sa nasud. Kini 
ginasumpay sa internasyunal nga 
pakigbisog batok sa imperyalismo 
ug imperyalistang gubat. Adunay 
makahuluganong ihap ang misalmot 
sa mga protesta sa pakighiusa sa 
katawhang Palestino sa pagbatok 
sa henosidyo sa Zionistang Israel 
sa Gaza. 

Sa kabanikanhan, padayong gi- 
nalunsad sa BHB ang rebolusyonar- 
yong armadong pakigbisog sa mga 
gerilyang nataran sa 14 ka rehiyon 
sa Luzon, Visayas ug Mindanao. Pa- 
dayon silang nanglimbasog sa dalan 
sa rebolusyonaryong armadong pa- 
kigbisog, ug determinadong pakya- 
son ang estratehikong opensiba sa 


IMI. Ang mga nakab-ot sa Partido 
ug kasamtangang kritikal-sa-kaugalingon nga asesment 


G inasaulog sa Partido ang ika-55 nga anibersaryo niini nga puno sa ba- 
tan-ong kadasig, ug kusog sa hingkod nga manggugubat. Puno sa lalum 
nga pagsabot sa makasaysayanong misyon sa proletaryado nga iasdang ang 
makihut-ong nga pakigbisog hangtud sa komunismo, nagpabiling walay kaka- 
poy ug kanunay andam ang Partido nga atubangon ang tanang sakripisyo 
aron iasdang ang nasudnon-demokratikong rebolusyon sa katawhang Pilipino 
hangtud sa hingpit nga kadaugan, isip pagpangandam sa mosunod nga yugto 
sa sosyalistang rebolusyon ug konstruksyon. 


Ang paghait sa krisis sa semiko- 
lonyal ug semipyudal nga sistema 
ilalum sa rehimeng US-Marcos nag- 
himugso sa hilabihan ka paborab- 

leng kundisyon alang sa pagrebolu- 
syon. Alang sa minilyong mamumu- 
ong Pilipino ug naghagong kataw- 
han nga pipila ka henerasyon nang 

kaaway. Isip tubag sa panawagan 
sa Komite Sentral nga "padilaabon 
ug ipakaylap ang kalayo sa gubat sa 
katawhan," padayon nga ginapala- 
pad sa BHB ang baseng masa pi- 
naagi sa pagpaasdang ug pagkom- 
bina sa gimbuhatong masa ug gim- 
buhatong militar. 

Napataas sa daghang yunit sa 
BHB ang ilang kapasidad nga ipabi- 
ling buta ug bungol ang kaaway, 
samtang ginahimo ang katilingba- 
nong pakisusi, pagtukod sa mga 
asosasyong mag-uuma, ug uban 
pang mga rebolusyonaryong orga- 
nisasyon, pagtukod sa mga mili- 
syang bayan, pagtabang sa masang 
mag-uuma nga iasdang ang mga 
antipyudal nga pakigbisog aron idu- 
so ang pagpaubos sa abang sa yuta, 
mas ubos nga interes sa pautang, 
makatarunganong presyo sa mga 
produkto sa mag-uuma, mas ubos 
nga presyo sa mga sangkap sa agri- 
kultura, ug uban pa. Padayong gi- 
napatuman sa BHB ang mga tahas 
niini nga tabangan ang masa sa 
produksyon, ug ipatuman ang mga 
kampanyang sa literasi, edukasyon 
ug kultura. Nagalunsad sila og di- 
nagkou ug ginagmayng taktikal nga 
opensiba, aron kumpiskahon ang 
mga armas ug puuhon ang mga yu- 
nit sa kaaway, ug aron pakusgon 
ang kaugalingon isip nag-unang ar- 
mas sa Partido sa pagbatok sa kaa- 
way 


nag-antus sa katilingbanong inhus- 
tisya ug tiraniya, ang Partido ug re- 
bolusyon mao ang mirepresenta sa 
ilang walay kinutubang paglaum 
alang sa masanag nga kaugmaon. 
Tinuod gyud nga bisan asaman 
isabwag, ang mga binhi sa Partido 
paspas nga misalingsing ug mili- 
pang, pamatuud sa dili mahurot 
nga determinasyon sa lapad nga 
masa sa mga dinaugdaug ug pinahi- 
muslan nga magrebolusyon. 
Nagpabiling lig-on ug solido ang 

Partido. Ang pangulohan ug tibuok 
ginsakpan sa Partido hugot nga 
nagkahiusa ilalum sa Pulang bande- 
ra sa Marxismo-Leninismo-Maois- 
mo, sa Konstitusyon sa Partido ug 
Programa alang Demokratikong Re- 
bolusyon sa Katawhan niini. Hugot 
ang panaghiusa sa Partido sa pag- 
paasdang sa malungtarong gubat sa 
katawhan subay sa estratehikong 
linya sa pagliyok sa kasyudaran gi- 
kan sa kabanikanhan. 

Dagkung mga kadaugan nakab- 
ot sa Partido sa milabayng 55 ka 
tuig sa hugot nga paggunit sa 
Marxismo-Leninismo-Maoismo ug 
makugihon nga pagdapat niini sa 
kongkretong kahimtang sa Pilipinas. 
Milampus kini sa pagtuki ug pag- 
butyag sa dunot nga semikolonyal 
ug semipyudal nga sistema ug sa 
mga batakang problema sa imper- 
yalismo, pyudalismo ug burukrata- 
kapitalismo nga nagpaantus sa ka- 
tawhang Pilipino. Gitibuok niini ang 
programa alang sa demokratikong 
rebolusyon sa katawhan pinaagi sa 
malungtarong gubat sa katawhan, 
nga napamatud-ang husto sa pada- 
yon nga paggakus niini sa kataw- 
han. 

Gitukod sa Partido ang kaugali- 
ngon isip usa ka organisasyong 
pangkadre ug pangmasa. Natukod 
kini sa pundasyon sa mga Leninis- 
tang prinsipyo sa Partidong 
Bolshevik. Hugot kini nakakonsolida 
ilalum sa mga prinsipyo sa demok- 
ratikong sentralismo. Gilangkuban 
kini sa napuloan ka libong matinud- 
anong kadre ug mga manggugubat 
nga lapad ug lalum nga nakagamot 
sa dinaugdaug ug pinahimuslang 
masang mamumuo, mag-uuma, se- 
miproletaryado ug petiburgesya. 

Aron pildihon ang nagharing 
hut-ong ug palagputon ang reak- 
syunaryong estado, hugot nga gigu- 
nitan sa Partido ang duha ka armas 
sa armadong pakigbisog ug nasud- 
nong nagkahiusang prente. Gina- 
lunsad sa Partido ang armadong 
pakigbisog isip nag-unang porma sa 
pakigbisog nga nagtinguhang tuma- 
non ang nag-unang tahas sa pag- 

sakmit sa pulitikanhong gahum. Ang 
mga ligal nga porma sa pakigbisog 
sekundaryo apan dili pwedeng buhi- 
an sa pagpaasdang sa nasudnon- 
demokratikong rebolusyon aron pu- 
kawon, organisahon ug palihukon 
ang minilyong katawhan, ug ihi- 
mugso ang lapad nga pulitikanhong 
suporta alang sa armadong pakigbi- 
sog. Ginatukod sa Partido ang tago 
nga dugukan sa kalihukang masa. 

Subling gisugdan sa Partido ang 
rebolusyonaryong armadong pakig- 
bisog pinaagi sa pagtukod sa Ba- 
gong Hukbong Bayan niadtong Mar- 
so 29, 1969 gikan sa halos wala. 
Giila niini ang partikular nga mga 
kinaiya sa pagpaasdang sa gubat sa 
katawhan sa Pilipinas, uban sa pag- 
kutlo og mga pagtulun-an gikan sa 
malampusong rebolusyonaryong 
gubat sa ubang nasud, lakip na gi- 
kan sa kaugalingon niining praktikal 
nga kasinatian sa pagrebolusyon sa 
usa ka kapupud-an ug bukiron nga 
nasud. 

Nalabwan sa BHB ang mga re- 
bolusyonaryong hukbo sa Katipunan 
niadtong ulahing bahin sa ika-19 
nga siglo ug sa Hukbalahap (1942- 
1945). Apan gamay ug huyang pa 
gihapon ang BHB kumpara sa daku 
ug gamhanang AFP nga armado ug 
gipondohan sa imperyalismong US. 
Ingonman, determinado ang BHB 
nga iasdang ang gerilyang pakiggu- 
bat aron parte-parteng pukanon 
ang kaaway, hangtud makatigum 
kini 0g igong kusog aron moabante 
gikan sa kasamtangang tunga-tu- 
ngang yugto sa estratehikong de- 
pensiba ngadto sa mosunod nga 
yugto, ug ngadto sa mosunod pang 
estratehikong ang-ang hangtud sa 
hingpit nga kadaugan. 

Gitukod sa Partido ang NDFP 
isip pinakakonsolidadong tago nga 
nagkahiusang prente sa mga orga- 
nisasyong gilangkuban sa mga ba- 
takang rebolusyonaryong pwersang 
nagkahiusa ilalum sa pagpangulo sa 
Partido, ug nagasuporta sa rebolu- 
syonaryong armadong pakigbisog 
ug nasudnon-demokratikong rebo- 
lusyon. Ang NDFP ang pinaka-ubod 

sa tibuok langkub sa nasudnong 
nagkahiusang prente. Nagatabang 
kini sa pagtukod sa nasudnong pa- 
naghiusa sa katawhang Pilipino ba- 
tok sa imperyalismo. Hangtud nga 
maproklama ang demokratikong 
gubyerno sa katawhan sa bisperas 
sa nasudnong kadaugan, pagarep- 
resentahan sa NDFP ang tibuok or- 
gano sa pulitikanhong gahum nga 
ginatukod sa mga sonang gerilyang 
ug baseng erya. 

Mikutlo ang Partido og kusog 
ug inspirasyon gikan sa nangaging 
mga kadaugan nga nakab-ot pinaa- 
gi sa armadong pakigbisog, rebolu- 
syonaryong kalihukang masa, ug 
nagkahiusang prente. Dungan niini, 
mapahiubsanon kining nakakat-on 
sa milabayng mga kasaypanan ug 
kakulangon, nagapatuman sa pag- 
saway ug pagsaway sa kaugalingon, 
ug nagatul-id isip pamaagi aron 
ipabilin ang kamatinud-anon sa 
Marxismo-Leninismo-Maoismo. Ang 
subling pagtukod mismo sa Partido 
niadtong 1968 positibong gibunga 
sa kalihukang pagtul-id batok sa 
rebisyunismong Lava ug gangste- 
rismong Taruc-Sumulong. Niadtong 
1992, gilunsad sa Partido ang Ika- 
duhang Bantugang Kalihukang Pag- 
tul-id aron ibalik kini sa hustong 
linya sa.” Marxismo-Leninismo- 
Maoismo sa pagtul-id sa moder- 
nong rebisyunismo ug sa sayop nga 
linya sa insureksyunismo ug adben- 
turismong militar nga grabeng na- 
kadaut sa katawhan ug sa ilang re- 
bolusyon. 

Samtang ginasaulog nato ang 
atong mga nakab-ot, matngon kita 
sa mga kasaypanan, kahuyangan ug 
kakulangan sa natad sa ideolohiya, 
pulitika ug organisasyon nga pipila 
ka tuig nang nagatunhay. Kina- 
hanglan nato kining ilhon aron hu- 
got nato kining matul-id ug aron 
maibot ang suhetibistang mga ga- 
mot niini. 

Sukad nga nanawagan kita 
niadtong milabayng tuig nga konso- 
lidahon ug dugang pakusgon ang 
Partido ug kumprehensibong ias- 
dang ang demokratikong rebolusyon 

sa katawhan, ang mga nangulong 
komite sa Partido ug mga kadre 
naglunsad og mga rebolusyonar- 
yong pagtuon, pag-ases, mga pag- 
sumada ug pagsaway sa kaugali- 
ngon, aron puntingon, tul-iron ug 
patigbabawan ang lain-laing porma 
sa suhetibismo, Too ug "Wala" nga 
kasaypanan, ug oportunistang ten- 
densiya. 

Napunting sa mga pagtuon ug 
diskusyon ang ubos nga ang-ang sa 
kahimatngong teoretikal ug kahu- 
yangan sa ideolohiya sa daghan sa 
atong nangulo ug nahaubos nga ko- 
mite nga nagkinaiya sa luag nga 
paggunit sa proletaryong rebolu- 
syonaryong teorya, sa kinatibuk-an, 
ug sa partikular, sa teorya sa rebo- 
lusyong Pilipino, sa mga balaod sa 
paglambo niini, ug sa praktikal nga 
aplikasyon niini sa kongkretong ka- 
himtang sa langkub sa ilang mga 
gimbuhaton. 

Naigo sa suhetibismo ang da- 
kung bahin sa Partido nga nagtugot 
sa mga burges ug petiburges nga 
panglantaw ug mentalidad nga mi- 
tuhop ug mikuyanap sa lain-laing 
ang-ang sa liderato sa Partido, nga 
nagresulta sa lain-laing Too ug 
"Walang" kasaypanan ug tendensi- 
ya sa pulitika, ug burukratismo ug 
ultrademokrasya sa organisasyon. 
Ang empirisismo ug dogmatismo 
mao ang mga suhetibistang kasay- 
panan nga mitumaw gikan sa pak- 
yas nga hustong ikombina ang teor- 
ya ug praktika nga misangpot sa sa- 
yop nga mga ideya ug praktika. Ang 
empirisismo mao ang praktika nga 
walay teorya, nga miulpot sa buta 
nga pagrebolusyon: samtang ang 
dogmatismo mao ang teoryang hi- 
mulag sa praktika, nga miulpot sa 
pagsermon nga walay rebolusyon. 
Ang empirisismo ang nag-unang su- 
hetibistang kasaypanan sa Partido 
nga nagresulta nag-una sa mga 
Toong kasaypanan ug tendensiya. 

Adunay lapad nga pagkakam- 
pante sa pagtuon ug pagdapat sa 
rebolusyonaryong teorya aron mag- 
silbing giya sa praktika, ug kulang 
sa paningkamot sa pagkutlo og 


teorya gikan sa praktika. Kung wa- 
lay hugot nga paghupot sa Marxis- 
ta-Leninista-Maoistang teorya aron 
giyahan ang atong praktika, ug 
kung walay pagkutlo sa teorya gi- 
kan sa praktika, dili moabante ang 
rebolusyonaryong praktika ngadto 
sa mas taas nga ang-ang ug mou- 
ngot ug moatras sa mas ubos nga 
ang-ang. Labaw pang mograbe ang 
ingon niining sitwasyong sa peti- 
burges nga pagpakontento sa kara- 
ang kahibalo, mga pamaagi, prakti- 
ka ug plano, o katapulan nga mag- 
tuon ug magsumada sa kasinatian. 
Misangpot kini sa kapakyasan sa 
pagpalambo sa teorya ug sa pagsa- 
gop sa bag-ong mga pamaagi ug 
plano nga haum sa nausab nga kun- 
disyon, ug sa kinatibuk-ang kapak- 
yasan sa pagpataas sa praktika sa 
mas taas nga ang-ang. 

Sa gimbuhaton sa ideolohiya, 
nakita nato ang problema sa dili 
sustenidong paningkamot sa gimbu- 
hatong edukasyon, bisan sa kadau- 
gang nakab-ot sa paglunsad sa 
Abanteng Kurso sa Partido gikan 
2017. Daghang kadre sa mga na- 
ngulong posisyon ang kulang sa pa- 
ningkamot nga magbasa ug magtu- 
on sa mga klasikong Marxista-Leni- 
nista-Maoistang sinulat ug mga do- 
kumento sa Partido aron magsilbing 
reperensya sa pagsulbad sa mga 
praktikal nga problema. Adunay pi- 
pila ka kadre sa Partido nga nagpa- 
kontento sa kaugalingon ug nanghi- 
nambog sa kanhing mga kahibalo ug 
kulang sa mapahiubsanong paning- 
kamot nga ipataas ang ilang kahi- 
balong teoretikal ug sa paggamit sa 
teorya aron sumadahon ang ilang 
kasinatian ug rebolusyonaryong 
praktika sa lain-laing ang-ang ug 
natad sa gimbuhaton. 

Aduna usay kakulangon sa sis- 
tematikong paningkamot nga ipatu- 
man ang katilingbanong pakisusi ug 
pagtuki sa hut-ong aron ipabiling 
tukma ang atong mga pagtuki ug 
palisiya sa makanunayong pag-usab 
sa obhetibong kundisyon. Kulang 
ang plano o paningkamot sa mga 
responsableng nangulong komite sa 

panukiduki o pagsuho og mga sar- 
bey aron tigumon ang impormasyon 
ug mokutlo og teorya gikan sa kahi- 
balong perseptwal mahitungod sa 
mga kundisyon nga langkub sa ilang 
gimbuhaton, nga sa pipila ka higa- 
yon misangpot sa mabaw nga pag- 
tuki sa mga isyu, o kulang sa hugot 
nga pagsabot sa kongkretong kun- 
disyon sa masa ug sa mga yaweng 
isyu ug hisgutanan alang sa pagpu- 
kaw, pag-organisa ug pagpalihok 
kanila. 

Kung walay hugot nga paghupot 
sa diyalektikal ug istorikal nga ma- 
teryalistang panglantaw ug pamaa- 
gi, ang mga kaubang naigo sa empi- 
risismo adunay tendensiyang maki- 
ta lamang ang mga butang nga anaa 
sa ilang atubangan, ug dili makita 
ang proseso sa paglambo. Sa pana- 
hon sa kadaugan ug pag-abante, 
nahimong kampante ug hambog sila, 
ug napakyas nga makita ang dalan 
aron labaw pang iasdang ang rebo- 
lusyonaryong praktika aron kab-o- 
ton ang mas dagkung kadaugan, 
nga misangpot sa pag-ungot ug mga 
pag-atras. Sa panahon sa kalisda- 
nan ug mga kapakyasan, nagpalu- 
nod sila sa mga problema ug na- 
wad-ag kadasig, ug midalin-as 
ngadto sa pesimismo ug pasibidad. 
Daghan ang pakyas nga patigbaba- 
wan ang ilang kahadlok sa sakripi- 
syo ug sagad nabira sa ilang pa- 
ngandoy alang sa sayon ug kompor- 
tableng kinabuhi, ug mitaliwan atu- 
bangnan sa kalisdanan. 

Ang pagpaling gikan sa pagka- 
hambog ug pagkakampante, ngadto 
sa pesimismo ug pasibidad, kahad- 
lok ug pagtaliwan tatak sa panghu- 
nahunang burges ug petiburges o 
hatungang mag-uuma nga hingpit 
nga sukwahi sa proletaryong kakugi, 
kaligdong, kamaunungon, militan- 
sya, optimismo ug kaisog. 

Gikutkut sa taya sa petiburges 
nga mentalidad ang daghang bahin 
sa atong rebolusyonaryong makina, 
hinungdan sa dili maayong dagan 
niini. Gani, pipila na ka gubang 
pyesa ang nahulog atubangnan sa 
dakung kalisdanan sa pagbatok sa 

estratehikong opensiba sa kaaway 
sa milabayng lima ka tuig. Sama sa 
unsamang makina, kinahanglan na- 
tong bakbakon ang taya ug pulihan 
ang mga nagubang parte og bag- 
ong mga pyesa, aron makabwelo ug 
paspas nga makaabante ang rebo- 
lusyon. 

Sa milabayng mga tuig, ang su- 
hetibismo miresulta, nag-una, sa 
mga Too, ug sekundaryo, sa mga 
"Walang" kasaypanan, kakulangan, 
kahuyangan ug mga tendensiya, sa 
tanang natad sa rebolusyonaryong 
gimbuhaton. 

Makita nato ang kaylap nga 
mga problema sa natad sa rebolu- 
syonaryong armadong pakigbisog 
bunga sa suhetibismo sa ideolohiya. 
Sa kapakyas nga huptan ang dalan 
sa paglambo sa gubat sa katawhan, 
partikular gikan sa unang yugto 
ngadto sa tunga-tungang yugto, ug 
gikan sa tunga-tunga ngadto sa 
mosunod nga yugto, dili pipila lang 
ka gerilyang nataran sa BHB ang 
miuk-uk ug miungot sa dugay nga 
panahon sa karaang ang-ang. Adu- 
nay mga lider sa Partido nga nagsa- 
lig na lamang sa kanhi nilang 
ang-ang sa kasinatian ug dili tin-aw 
nga nakita ang dalan para sa maka- 
nunayong iasdang nga pabalud-ba- 
lod ang rebolusyon, o gikan sa usa 
ka ang-ang ngadto sa mosunod nga 
ang-ang, sa panginahanglang abton 
ang tibuok langkub sa mga geril- 
yang nataran, gikan sa bukiron, 
ngadto sa mga buntod, patag, dap- 
lin sa suba ug dagat, ug mga 
sentrong lungsod. 

Gipasigpit nila ang langkub sa 
BHB sa masaligan niining mga ba- 
seng gerilya ug mga kota sa bukid, 
ug gilimitahan ang sakop ug lang- 
kub sa inisyatibang militar ug puli- 
tika sa Partido ug BHB. Ang pag- 
pig-ot sa kaugalingon sukwahi sa 
panginahanglan sa mga yunit geril- 
ya nga makanunayong molihok ug 
moabante, ug kanunay magpabiling 
anaa sa opensibo. Ang masaligang 
mga baseng gerilya gihimong daw 
"paborito" o "comfort zone" nga 
mga baryo, komunidad o kampo sa 

bukid nga duul sa suportang masa, 
linya sa suplay ug pasilidad sa ko- 
munikasyon. 

Ang pagpig-ot sa kaugalingon 
ug pagkawala sa inisyatiba misang- 
pot sa konserbatismong militar, hu- 
man nga nalimitahan o dili na maa- 
bot ang mga lugar gikan asa pwe- 
deng mobira ang BHB sa kaaway. 
Mitumaw ang uban pang mga prob- 
lema sa pagkalap og impormasyong 
paniktik, tinubdan sa suplay, komu- 
nikasyon, ug uban pa. Dili daling 
makalunsad og ambus ang BHB sa 
haywey tungod kay ang primaryang 
pwersa niini nakakampo sa interyor. 
Nahimong langan ug mikaon og da- 
kung oras ang paglunsad og mga 
reyd, ambus o uban pang mga bata- 
kang taktikal nga opensiba. Nagpai- 
go na lamang sa mga atritibong 
taktikal nga opensiba (harasment, 
pagsilot, ug uban pa) ug wala sa 
plano ang panginahanglang suste- 
nidong maglunsad og mga anihilati- 
bo o batakang taktikal nga opensiba 
isip prinsipal nga bahin sa atong 
estratehiya nga hinay-hinay nga 
pahuyangon ang kaaway ug inang- 
ang nga pakusgon ang hukbong ba- 
yan. 

Sa makahuluganong ihap sa 
mga gerilyang nataran nga may ku- 
sog-kumpanya o adunay daghang 
platung pwersa, nagpaigo ug nag- 
pakakampante ang pipila ka lider sa 
Partido. Adunay mga kaso sa sob- 
rang konsentrasyon sa pwersa sa 
pipila ka rehiyon o subrehiyon, kung 
asa duha o labaw pang mga pwer- 
sang gerilya ang gitapok sa mga 
kampo sa kabukiran nga milungtad 
og pipila ka bulan, aron ipatuman 
ang mga pagbansay, pagtuon, tag- 
dugay nga pulong o aron maghulat 
sa dili maayong naplano nga open- 
siba, kung asa pipila ka pwersa ug 
gamay nga panahon na lang ang 
nahabilin alang sa gimbuhatong 
masa. Ang maong dinugay nga pag- 
kampo nahimong bug-at para sa or- 
ganisadong masa ug mga pwersang 
milisya nga kinahanglang dobleng 
maningkamot aron padayon ang 
pagdaloy sa suplay. Nagresulta 

usab kini sa pagluag sa disiplinang 
gerilya ug "sibilyanisasyon" sa mga 
pwersang gerilya. Adunay pipila ka 
yunit sa BHB nga nag-atubang sa 
problema sa pag-inum-inom sa pipi- 
la ka mga gerilyang manggugubat. 

Sa yugto sa pag-abante sa ar- 
madong pakigbisog, kadtong adunay 
suhetibistang kasaypanan adunay 
tendensiyang pakaminusan ang ka- 
pasidad sa kaaway ug nakita la- 
mang ang ilang mga taktikal nga ka- 
daugan. Nawala sa ilang panghuna- 
huna nga anaa pa sa estratehikong 
opensiba ang kaaway, nagpabiling 
superyor sa estratehikong ang-ang, 
ug ginapataas ang kapasidad nga 
ipatuman ang intelidyens ug 
magplano sa mga kampanya sa 
estratehikong opensiba. Adunay ka- 
pakyasan sa panghunahuna nga 
walay pagbahin sa usa ngadto sa 
duha--gakakita lamang ang positi- 
bo, ug dili ang negatibo, ginasaulog 
ang kadaugan apan wala nangan- 
dam sa mas dagkung pakigbisog. 
Nagluag ang ilang paggunit sa ba- 
takang mga prinsipyo sa operasyong 
gerilya sa konsentrasyon, dispersal 
ug pagbalhin-balhin, nga misangpot 
sa mga problema sa tagdugay nga 
sobrang konsentrasyon sa mga ber- 
tikal nga yunit gerilya ug sobra- 
sobrang dispersal sa mga horisontal 
nga yunit panggimbuhatong masa, 
ug kakulangon sa sekretong pagli- 
hok ug maniobra, sama sa paglihok 
sa adlawng daku sa mga bantang 
nga lugar, nga naghatag sa kaaway 
sa tin-aw nga bintaha alang sa sar- 
beylans ug pagmonitor. Dili lamang 
pipila ang nahimong hambog ug 
arogante, ug ang uban nahimong 
militarista ug mangtas (gahig-ulo), 
dili lang sa pag-atubang sa kaaway, 
mas grabe pa, sa pag-atubang sa 
masa. 

Sa daghang bahin sa nasud, na- 
pakyas ang mga komite sa Partido 
ug kumand sa BHB nga ipabilin ang 
hugot nga paggunit sa tahas nga 
iasdang ang rebolusyong agraryo 
isip yawe sa pagpalihok sa masa, 
pagtukod sa baseng masa ug pag- 
pundar sa mga organo sa pulitikan- 

hong gahum. Niining mga lugara, 
napakyas kitang ipatuman ang kru- 
syal nga tahas sa katilingbanong 
pakisusi ug pagtuki sa hut-ong aron 
matibuok ang plano alang sa pag- 
hugpong sa masa ug pagpanguna sa 
ilang mga pakigbisog. Adunay pipila 
ka mga yunit nga nahimong bug-at 
ang mga tiil ug pakyas sa pakigsan- 
durot sa masa sa ilang mga baryo 
aron maglunsad og pulitikanhong 
gimbuhaton. Adunay pipila ka mga 
kadre sa Partido nga nagpaigo sa 
"pag-text" sa mga lokal nga sanga 
sa Partido imbes makigtigum kanila. 

Ulahi nang naamguhan sa pipila 
ka komite nga ang baseng masa dili 
matukod ug makokonsolida sa pag- 
salig lamang sa pipila ka tradisyunal 
nga lider sa baryo o sa simpleng 
paghatag sa masa og materyal nga 
serbisyo nga walay pagpataas sa 
ilang makihut-ong nga kahimat- 
ngon, pagtukod ug pagpakusog sa 
ilang mga organisasyong masa, ug 
pagpataas sa ilang militansya pi- 
naagi sa mga pakigbisog sa agrar- 
yong rebolusyon. Gipahimuslan sa 
kaaway ang huyang nga pundasyon 
sa baseng masa pinaagi sa pagga- 
mit sa bangis nga terorismo batok 
sa masa ug pagpanglinla sa kataw- 
han sa mga saad sa dagkung kanti- 
dad sa salapi sa pagsulay nga ibulag 
ang masa sa ilang mga rebolusyo- 
naryong manggugubat, ug tali sa 
mga lider sa baryo o kaliwatan. Tu- 
ngod kay walay kolektibong pagsu- 
kol, ginailog karon sa mga pasista 
ang ilang yuta ug ginahatag kini sa 
mga langyawng minahan ug mga 
plantasyon. 

Sa panahon sa pag-atras, kad- 
tong adunay suhetibistang kasay- 
panan may tendensiyan sa sobrang 
pagtansya sa kusog ug gidak-on sa 
kaaway. Nawala ang ilang diyalekti- 
kal nga pamarog aron magpakunot 
og agtang, makugihon nga mag-ob- 
serba ug ilhon ang mga pwersa, tu- 
mong, ug mga plano sa kaaway ug 
diskubrehon ang mga huyang nga 
punto niini, ug planuhon ang mga 
pamaagi aron tungaon ang mga 
pwersa sa kaaway ug mag-abli og 


mga oportunidad aron ig-on ang 
mga nakabulag o nakalayo nga yu- 
nit niini. Nagpatigbabaw kanila ang 
burgis nga kahadlok. Kapakyasan 
usab kini sa gambalay sa panghu- 
nahuna. Misangpot sila sa pagsibat. 
Ang depensa nahimong makausa- 
ka-bahin nga pag-atras ug pulos 
pasibong depensa, sa porma sa 
pag-atras sa gihanduraw nga kota 
sa bukid ug dili planadong pagbal- 
hin sa bag-ong mga erya nga walay 
suportang masa. Mas grabe pa, gia- 
bandona nila ang baseng masa ug 
gibiyaan silang walay kapasidad 
nga manalipud ug walay planong 
mosukol. Sa ingon niini, gibulag nila 
ang ilang mga kaugalingon ug mi- 
sangpot sa lunlun-militaristang ka- 
himtang nga pabor sa plano sa kaa- 
way. 

Sa milabayng mga tuig, ang 
maong mga kasaypanan ug kakula- 
ngan miresulta sa kapakyasan sa 
daghang yunit sa BHB nga malahu- 
tayon ug pabalud-balod nga palap- 
don ang mga gerilyang nataran su- 
bay sa linya sa kaylap ug subsub 
nga gerilyang pakiggubat subay sa 
nagkalapad ug nagkalalum nga ba- 
seng masa. Ang problema sa pagpa- 
sigpit sa kaugalingon ug ang kapak- 
yas nga makanunayong palapdon ug 
patas-on ang ang-ang sa rebolu- 
syonaryong praktika, misangpot sa 
kawalay-kapasidad sa BHB nga 
pugson ang kaaway nga inaton ang 
pwersa, ug gipasagdan na hinuon 
ang kaaway nga maglunsad og mga 
kampanya sa gradual constriction 
(inanay nga pagliyuk) ug mga focu- 
sed military operation. Gibutang 
niini ang mga pwersang gerilya sa 
sitwasyong lunlun-militar ug pasibi- 
bong militar, nga bulag sa puliti- 
kanhong suporta sa baseng masa 
niini, samtang ang baseng masa gi- 
napailalum sa brutal nga armadong 
pagpanumpo. Adunay mga substan- 
tibong kapakyasan nga nasinati sa 
BHB ug sa rebolusyonaryong masa 
tungod sa maong mga internal nga 
kasaypanan. 

Samtang husto alang sa mga 
nangulong komite nga hatagag 

prinsipal nga atensyon ang tahas sa 
paglunsad sa armadong pakigbisog 
isip nag-unang porma sa pakigbi- 
sog, atong makita ang kasaypanan 
sa pipila ka rehiyunal nga komite sa 
Partido nga pasagdan ug pakyas 
nga epektibong pangulohan ang re- 
bolusyonaryong kalihukang masa 
pareho sa kasyudaran ug kabani- 
kanhan. Sa daghang kaso, masala- 
min kini sa paglimita sa istruktura, 
kusog ug mga operasyon sa Partido 
sa istruktura sa kumand ug langkub 
sa BHB, maong nalimitahan ang ini- 
syatiba sa Partido sa gambalay sa 
BHB. Ang maong kasaypanan gisa- 
way na niadto pang 2015 apan nag- 
padayon sa daghang rehiyon. 

Sa natad sa rebolusyonaryong 
kalihukang masa, nakita nato ang 
nag-unang mga Toong oportunis- 
tang tendensiya sa konserbatismo, 
ikogismo, ligalismo,  ekonomismo, 
repormiso ug NGOismo. Makita ang 
mga problema sa diyalektikal nga 
pagkumbina sa mga ligal ug iligal 
nga porma sa pakigbisog, ug ang 
tendensiya nga ibutang ang tanang 
itlog sa ligal nga bukag (basket), 
kung asa primarya o ekslusibong gi- 
napadagan ang gimbuhaton sa puli- 
tika sa ligal nga porma samtang gi- 
napadaplin ang pagpalambo sa re- 
bolusyonaryong gimbuhatong tago. 
Mapansin ang tendensiya sa usa- 
ka-bahin nga paghatag-duut sa pa- 
kigbisog alang sa reporma ilalum sa 
nagharing reaksyunaryong gubyer- 
no, samtang napasagdan ang tahas 
nga ibutyag ang makihut-ong nga 
kinaiya sa nagharing estado, 
kumprehensibong pagpalambo sa 
kalihukang tago sa mga syudad ug 
sa kabanikanhan, ug ang pagsum- 
pay ug pagsuporta sa rebolusyonar- 
yong armadong pakigbisog isip 
nag-unang porma sa pakigbisog. Ki- 
ni misangpot sa pag-ila sa mga ak- 
syong masa isip kabahin sa gitawag 
og burges nga "pressure politics," 
imbes nga magsilbi kini isip pamaagi 
sa pagpadayag sa kolektibong kasi- 
lag sa masa batok sa anti-kataw- 
hang palisiya sa reaksyunaryong es- 
tado, ug isip mga hinagiban nga pa- 

haiton ug huptan sa masa alang sa 
ilang militanteng pulitikanhong pa- 
kigbisog, kadungan sa rebolusyo- 
naryong armadong pakigbisog. Na- 
kahimo kini og kontra-epekto sa 
pagpahuyang sa demokratikong ka- 
lihukang masa. 

Makita nato ang tendensiyang 
magtuki o motubag sa mga isyu gi- 
kan sa sigpit nga petiburgesya nga 
panglantaw ug sayop nga pagtagad 
niini isip interes sa hut-ong mamu- 
muo. Sa pipila ka mga higayon, gi- 
nalunsad ang mga aksyong masa sa 
gambalay sa limitasyon sa mga ha- 
tungang hut-ong nga adunay ten- 
densiyang birahon paubos ang 
ang-ang sa militansya sa katawhan. 

Mas grabe, adunay tendensiya 
ang mga pwersang ligal demokrati- 
ko nga hilabihang gihimulag ang 
ilang mga kaugalingon sa armadong 
pakigbisog isip tubag sa propagan- 
da sa kaaway, imbes nga iduso ang 
pagkamakatarunganon sa paglun- 
sad sa armadong pagsukol batok sa 
tiranya. Aduna kini epekto sa pag- 
pahuyang sa pulitikanhong suporta 
alang sa rebolusyonaryong arma- 
dong pakigbisog. 

Aduna usay Toong oportunis- 
tang tendensiya sa konserbatismo 
sa hisgutanan sa pagpalambo sa 
suporta sa nagkahiusang prente sa 
armadong pakigbisog. Kulang o wa- 
la ginahatagan og pagtagad ang 
pagpakusog sa mga tago nga sekto- 
ral nga organisasyong masa. Dili 
lagsik, sistematiko ug sustenido ang 
pagpalihok sa mga kadre, aktibista 
ug suportang materyal gikan sa 
han-ay sa mga petiburgesyang inte- 
lektwal ug propesyunal alang sa Ba- 
gong Hukbong Bayan. Kulang ang 
paningkamot nga magtukod og mga 
alyansa sa nasudnong burgesya 
aron moani og suporta alang sa re- 
bolusyonaryong armadong pakigbi- 
sog. 

Sa natad sa organisasyon, mi- 
sangpot sa liberalismo, ultra-de- 
mokrasya ug burukratismo ang em- 
pirisistang suhetibismo. Nagresulta 
kini sa paghuyang sa mga sistemang 
komite ug kolektibong pagpangulo. 

Daghang kaso kung asa ang 

mga kagawad sa kalihiman o natun- 
hay nga komite bulag-bulag ug wa- 
lay komunikasyon, ug dili kolekti- 
bong makadesisyon sa hinanali nga 
mga hisgutanan, maong nabiyaan 
sa kalihim ang pagdesisyon. Adunay 
mga kaso nga ang mga kadre sa ko- 
miteng nataran dugay nga mibulag 
sa platun, ug nagpagawas og mga 
mando nga walay kolektibong desi- 
syon. 

Kulang sa militansya ug prope- 
syunalismo sa mga pamaagi sa 
pagtrabaho sa han-ay sa pipila ka 
kadre sa Partido. Milungtad ang 
mga tigum tungod sa kakulang sa 
pagpangandam, o tungod sa dili 
resolbadong mga panagbangi sulod 
sa mga komite. Ang nahaubos nga 
mga komite pakyas sa regular nga 
pagsumite og mga report sa ilang 
nahataas nga komite, samtang ang 
nangulong mga komite pakyas sa 
pagpagawas og mga napanahong 
mga instruksyon ug palisiya, nga 
nagresulta sa kawalay panaghiusa 
ug koordinasyon tali sa lain-laing 
mga organo. Adunay mga komiteng 
wala nakapatuman sa regular o es- 
pesyal nga tigum ug kumperensya 
sa gimbuhaton aron mokutlo og 
mga pagtulun-an gikan sa kasinati- 
an ug magtibuok og mga palisiya. 
Kining tanan manipestasyon sa 
empirisismo sa natad sa organisa- 
syon. 

Kinahanglan natong hatagan og 
espesyal nga atensyon ang proble- 
ma sa burukratisasyon sa han-ay sa 
nangulong mga komite sa Partido sa 
kalihukang masa sa kasyudaran. 
Daghan ang nahikot sa ilang mga 
upisina ug bulag sa lapad nga masa, 
ug dili makugihong nagasalmot sa 
gimbuhatong masa sa mga pabrika 
ug komunidad, o kulang sa kadasig. 
Adunay tendensiya sa liberalismo 
sa han-ay sa mga yaweng kadre sa 
Partido ug mga pultaym nga organi- 
sador nga mahimong "sibilyanisa- 
do" ug "domesticated" (nahikot sa 
mga hisgutanan sa balay), o naigo 
sa panghunahunang  "empleya- 
do" (9-5 oras sa upisina). Sa pipila 
ka bahin sa organisasyon, ang mga 
lagda sa disiplina sa Partido dayag 

nga ginalapas. Ang mga hisgutanan 
nga nagakutkut sa maong mga pali- 
siya wala mahukmanong nasulbad 
ug gipasagdan pa hinuon. 

Pakyas ang pipila ka yaweng 
kadre sa Partido nga magpalambo 
sa sistema sa tago nga operasyon 
aron ipabiling bungol ug buta ang 
kaaway. Gipasagdan nilang mahimo 
silang bulnerable sa pasubli-subli 
nga atake ug paglukong sa kaaway. 
Suhetibista ang paghandum nilang 
luwas sila sa sarbeylans sa kaaway 
sa simpleng basihan nga nakita nila 
sa ilang atubangan, bisan og wala 
sila miputol og linya sa ilang mga 
"fixed points" o pirming mga gina- 
kontak. Pakyas silang makita ang 
koneksyon sa mga insidente sa se- 
guridad ug ginaila kini isip himulag 
nga mga kaso, pakyas nga sabton 
ang laraw sa kaaway ug ang mala- 
hutayong plano niining sistemati- 
kong bungkagon ang tago nga kutay 
sa Partido. 

Gihikyad nato sa taas ang pipila 
sa mga yaweng problema sa ideolo- 
hiya, pulitika ug organisasyon nga 
napunting sa nangulong mga komite 
sa Partido sa ilang langkub sa gim- 
buhaton. Ang mga kadre ug komite 
sa Partido kasamtangang nagakon- 
solida aron patigbabawan ang lain- 
laing porma sa suhetibismo ug sa 
dugay nang nagtunhay nga Toong 
kasaypanan, tendensiya, o mga ka- 
kulangan, aron pakusgon ang rebo- 
lusyonaryong mga pwersa ug ias- 
dang ang rebolusyon nga may mas 
dakung kalagsik. 

Padayon natong ginapakusog 
ang kolektibong pagpangulo sa Ko- 
mite Sentral, kaabag ang mga anaa 
sa ikaduha ug ikatulong han-ay sa 
liderato, aron pangulohan ang ma- 
kanunayong paglambo sa rebolusyo- 
naryong mga pwersa sa nasud. Ang 
pagpanaw ni Ka Joma ug pagkama- 
tay sa pipila natong mga yaweng li- 
der daku kaayong kawad-on sa 
sentral nga liderato sa Partido. In- 
gonman, hingpit nga matngon ang 
Partido nga gitukod kini nga adunay 
bantugang tahas nga pangulohan 
ang demokratikong rebolusyon sa 
katawhang Pilipino ug ang sosyalis- 

tang rebolusyon sa umalabot, bu- 
tang nga labaw sa kinabuhi sa kinsa- 
man, ug labaw pa sa kapasidad nga 
mahimo sa pipila lamang ka tawo. 

Sa kasamtangan, miako sa dag- 
kung mga responsibilidad ang ba- 
tan-ong mga kadre sa Partido sa 
tanang ang-ang, ug gisabwag sila sa 
lain-laing natad sa rebolusyonar- 
yong gimbuhaton nga puno sa ka- 
dasig ug kalagsik. Ginapakusog nato 


karon ang pagtinabangay sa mga 
beterano ug batan-ong mga kadre 
ug manggugubat aron pangulohan 
ang Partido, ang BHB ug ang ka- 
tawhang Pilipino ngadto sa mas 
taas nga ang-ang sa armado ug 
uban pang porma sa pagsukol. 
Andam ang mga nangulong kad- 
re ug komite nga militanteng atuba- 
ngon ang hagit nga dugang pakus- 
gon ang Partido sa ideolohiya, puli- 


tika ug organisasyon. Labaw ka- 
nus-aman, determinado ang Partido 
nga iasdang ang Marxismo-Leninis- 
mo-Maoismo ug ang mga tinudlo ni 
Ka Joma, palig-onon ang pagpangu- 
lo sa Komite Sentral, tul-iron ang 
tanang kasaypanan ug kakulangon, 
patigbabawan ang tanang mga ba- 
bag ug iasdang ang demokratikong 
rebolusyon sa katawhan hangtud sa 
kadaugan. 


IV. Hinanali ug kritikal nga mga tahas sa pagpakusog sa Partido 
ug pagpaasdang sa demokratikong rebolusyon sa katawhan 


Tata sa nagkagrabeng krisis sa semikolonyal ug semipyudal nga siste- 
ma ilalum sa rehimeng US-Marcos ug sa paspas nga paggrabe sa kahim- 
tang sa katawhang Pilipino, hinanaling kinahanglang himuon sa tibuok Partido 
ang tanang paningkamot para pukawon, organisahon ug palihukon ang lapad 
nga masa sa katawhang Pilipino alang sa rebolusyonaryong paglihok. Kini 
pagsakmit sa paborableng mga kundisyon aron kumprehensibo ug kusganong 
iasdang ang bag-ong tipo sa demokratikong rebolusyon sa katawhan. 


Subay sa maong kinatibuk-ang 
tumong, kinahanglan natong tibuuk 
bahin nga palig-onon ang Partido 
isip abanteng destakamento sa pro- 
letaryadong Pilipino ug nangulo sa 
demokratikong rebolusyon sa ka- 
tawhan, pakusgon ang Bagong Huk- 
bong Bayan ug iasdang ang rebolu- 
syonaryong armadong pakigbisog, 
iabante ang rebolusyonaryong kali- 
hukang masa pareho sa kasyudaran 
ug kabanikanhan, dugang palapdon 
ug pakusgon ang nagkahiusang 
prente, ug pangulohan ang masang 
Pilipino sa anti-pasista, anti-imper- 
yalista ug anti-pyudal nga mga pa- 
kigbisog batok sa rehimeng 
US-Marcos. 


Ilunsad ang kalihukang pagtul-id 
aron pakusgon ang Partido 

Sa maong mga tahas, ang labing 
mahinungdanon ug hinanali mao ang 
dugang pagpakusog sa Partido. 
Aron mahimo kini, nanawagan ang 
Komite Sentral sa tanang mga kadre 
ug komite sa Partido, nga mahuk- 
manon ug madasigong iasdang ang 
usa ka kumprehensibong kalihukang 
pagtul-id alang sa krusyal nga pa- 
kigbisog aron isalikway ang maka- 
daut nga mga epekto ug impluwen- 

sya sa lain-laing lama sa burgis ug 
petiburgis nga suhetibismo nga nag- 
paluya sa Partido ug nagresulta sa 
grabeng mga pag-atras sa rebolu- 
syonaryong kalihukan sa milabayng 
pipila ka tuig. Bugtong sa paglunsad 
og kalihukang pagtul-id atong ma- 
patigbabawan ang atong mga pag- 
atras ug kapildihan, subling mapa- 
paspas ang paglambo sa Partido, ug 
lig-ong mapaasdang ang mga gim- 
buhaton sa tanang natad sa rebolu- 
syonaryong paningkamot. 
Pagatumanon sa liderato ug ti- 
buok ginsakpan sa Partido ang 
maong kalihukang pagtul-id nga hu- 
got nga nagkahiusa ilalum sa giya 
sa Marxismo-Leninismo-Maoismo, 
ingonman subay sa linya ug pagtuki 
sa Partido sa katilingbang Pilipino, 
ug programa alang sa pagpaasdang 
sa demokratikong rebolusyon sa ka- 
tawhan pinaagi sa malungtarong 
gubat sa katawhan subay sa estra- 
tehikong linya sa pagliyuk sa kasyu- 
daran gikan sa kabanikanhan. Sa 
paglunsad sa kalihukang pagtul-id, 
tumong natong palalumon ang 
atong pagsabot ug pahugton ang 
atong paghupot sa Marxismo-Leni- 
nismo-Maoismo ug sa linya ug prog- 
rama sa Partido nga adunay estra- 

tehikong panglantaw sa dugang 
pagpataas sa ang-ang sa atong re- 
bolusyonaryong praktika subay sa 
atong nakab-ot nga mga kadaugan 
ug nasumadang mga kasinatian. 

Ang kalihukang pagtul-id, nag- 
una, usa ka kalihukan aron tun-an 
ug subling palig-onon ang atong 
pagsubay sa Marxismo-Leninismo- 
Maoismo ug sa batakang mga prin- 
sipyo, linya, konstitusyon ug prog- 
rama sa Partido, aron sumadahon 
ang nangaging mga kasinatian ug 
aron magsaway ug magsaway-sa- 
kaugalingon. Ang nag-unang tu- 
mong mao ang pagpataas sa atong 
kahibalo ug pagpalig-on sa atong 
pagsabot sa Marxismo-Leninismo- 
Maoismo ug sa mga prinsipyo ug lin- 
ya sa Partido pinaagi sa paglambigit 
niini sa atong rebolusyonaryong 
praktika sa milabayng pipila ka tuig 
ug kritikal-sa-kaugalingon nga ase- 
son ang atong gimbuhaton ug ang 
atong mga kadre, aron kalitatibong 
patas-on ug pahaiton ang atong mi- 
litanteng estilo sa pagtrabaho. 

Sa pagpatuman sa kalihukang 
pagtul-id, tumong natong atuba- 
ngon ug sulbaron ang dugay nang 
nagatunhay nga mga kahuyangan 
ug kasaypanan sa pagtukod sa Par- 
tido, sa paglunsad og rebolusyonar- 
yong armadong pakigbisog subay sa 
linya sa kaylap ug subsub nga geril- 
yang pakiggubat subay sa nagkala- 
pad ug nagkalalum nga baseng ma- 
sa, ug sa pagpaasdang sa rebolu- 
syonaryong kalihukang masa sa ka- 
syudaran ug kabanikanhan. 

Ang desisyon nga ilunsad ang 
usa ka kalihukang pagtul-id gisun- 
dan sa mga paningkamot sa lain-la- 
ing komite sa rehiyon sa Partido ug 
ubang nangulong mga komite sa mi- 
labayng usa o duha ka tuig sa pag- 
tul-id sa nangaging mga kasaypa- 
nan ug kahuyangan nga mibabag ug 
mipugong sa ilang pag-uswag. Tu- 
mong sa kalihukang pagtul-id nga 
konsolidahon ug patas-on ang 
maong mga paningkamot sa ang- 
ang sa tibuok Partido, gikan sa 
sentrong liderato hangtud sa ta- 
nang nangulong komite ug sanga sa 
Partido sa Luzon, Visayas ug Min- 
danao ug sa gawas sa nasud. 

Kahinumduman nga niadtong 
tunga-tunga sa 2016, gipanawagan 
sa Kawanihan sa Pulitika sa tanang 
mga pwersa sa Partido nga tul-iron 
ang kritikal nga mga hisgutanan sa 
ideolohiya, pulitika ug organisa- 
syon. Tubag kini sa inanay nga pag- 
kunhod sa milabayng mga tuig sa 
hisgutanan sa rebolusyonaryong 
kalihukang masa ug sa rebolusyo- 
naryong armadong pakigbisog. Du- 
gang nga giduso ang maong pana- 
wagan sa pagpahigayon sa ika-2 
nga Kongreso niadtong tuiga. 

Kini adunay diha-dihang epekto sa 
pag-usab sa negatibong dagan. Nakita 
gilayon ang makahuluganong pag-us- 
wag sa armadong pakigbisog ug pagtu- 
kod sa baseng masa gikan 2017 hang- 
tud 2019. Apan, napakyas kita nga ma- 
hukmanon ug determinadong ilunsad 
ang kalihukang pagtul-id. Wala nasus- 
tine ang inisyal nga mga kadaugan 
samtang ang mga batakang problema 
mitumaw atubangan sa gipakusog nga 
kontra-rebolusyonaryong gubat ug 
brutal nga pagpanumpo sa kaaway. 

Sa milabayng (una ug ikadu- 
hang) kalihukang pagtul-id, giatu- 
bang sa Partido ug gibatukan ang 
sistematikong paningkamot sa pipi- 
la ka rebisyunistang traydor nga 
mikutkut sa batakang mga prinsipyo 
sa Marxismo-Leninismo-Maoismo, 
ug giatake ang pagtuki sa Partido 
sa semikolonyal ug semipyudal nga 
sistema, ug ang linya niini sa de- 
mokratikong rebolusyon sa kataw- 
han pinaagi sa malungtarong gubat 
sa katawhan, ang estratehiya niini 

sa pagliyuk sa kasyudaran gikan sa 
kabanikanhan, ug ang anti-rebisyu- 
nistang linya niini. 

Ginabatukan nato karon ang 
kaylap nga empirisismo ug ang lain- 
laing lama sa burgis ug petiburgis 
nga suhetibismo nga nagasangpot sa 
Too ug "Walang" oportunistang ten- 
densiya. Aron ilunsad ang maong 
pakigbisog, kinahanglan natong ilun- 
sad sa militanteng pamaagi ang 
atong kalihukang pagtuon. Ang pag- 
kamilitante mao ang pagka kritikal- 
sa-kaugalingon sa pagtuon, pag-ases 
ug pagsumada sa atong nangaging 
mga rebolusyonaryong praktika, 
aron mailan ug masalikway ang 
mga kasaypanan ug kahuyangan nga 
bisan og dili lutaw kaayo apan ma- 
kadaut, makapaluya ug makapauk- 
ok, sama sa dayag nga rebisyunismo. 

Tumong sa kalihukang pagtul-id 
nga hatagan og konsentradong por- 
ma ang nagtunhay nga panagbangi 
sulod sa Partido tali sa proletarya- 
dong rebolusyonaryong linya ug sa 
burgis ug petiburgis nga linya ug 
moda sa panghunahuna. Kinahang- 
lan natong ipataas ang kapasidad sa 
mga kadre sa Partido sa paggamit 
sa diyalektikal ug istorikong mater- 
yalismo aron kusganong ibutyag ug 
batukan ang burgis ug petiburgis 
nga mga ideya nga mipauk-ok sa 
Partido, isalikway ang suhetibismo, 
ug tul-iron ug patigbabawan ang 
dugay nang nagatunhay nga mga 
kasaypanan ug kahuyangan sama sa 
konserbatismo, ikogismo, kumandis- 
mo, liberalismo, ultrademokrasya ug 
burukratismo. Kinahanglan natong 
tul-iron ang tanang petiburges nga 
bagahe, patigbabawan ang pesimis- 
mo, palalumon ang atong pagsalig 
sa Partido ug sa masa, andamon 
ang atong mga kaugalingon alang sa 
tanang gikinahanglang sakripisyo ug 
maningkamot nga kab-oton ang mas 
dagkung mga kadaugan kaysa kani- 
adto. 

Ang kalihukang pagtul-id adu- 
nay pipila ka bahin: 

a) Usa ka kampanya sa pagtuon 
aron bug-os nga tun-an ug tun-an 
balik ang batakang mga prinsipyo sa 
Marxismo-Leninismo-Maoismo ga- 
mit ang Praymer sa Marxismo-Leni- 

nismo-Maoismo ni Ka Joma ug 
tun-an balik ang mga klasikong sinu- 
lat sa mga bantugang lider komunis- 
ta pinaagi sa kolektibong mga disku- 
syon ug indibidwal nga pagbasa. 

b) Usa ka kampanyang pagtuon 
aron kusganong tun-an balik ang 
Konstitusyon sa Partido ug ang 
Programa alang sa Demokratikong 
Rebolusyon sa Katawhan. 

c) Usa ka kampanyang pagtuon 
aron balik tun-an ang mga doku- 
mento sa Una ug Ikaduhang Bantu- 
gang Kalihukang Pagtul-id, Ang Hi- 
nanali Natong mga Tahas ug Parti- 
kular nga Kinaiya sa Atong Gubat sa 
Katawhan, ug mga dokumento sa 
kasaysayan sa Partido. 

d) Usa ka kampanya aron suma- 
dahon ang atong mga kasinatian ug 
balik tun-an ang kanhing mga pag- 
sumada aron maila ang Too ug 
"Walang" oportunistang mga ten- 
densiya ug kasaypanan nga nagbu- 
nga og grabeng kadaut sa Partido 
ug armadong rebolusyonaryong ka- 
lihukan. Ang maong mga pagsuma- 
da angayang isulat ug isumite sa 
Komite Sentral. Ang pipila ka napi- 
ling artikulo imantala sa Ang Rebo- 
lusyon, ang teoretikal nga dyurnal 
sa Partido. 

e) Usa ka kampanya sa katiling- 
banong pakisusi ug pagtuki sa hut- 
ong sa tanang ang-ang aron palalu- 
mon ang atong pagsabot sa kong- 
kretong kahimtang sa masa ilalum 
sa nagkagrabeng krisis sa semiko- 
lonyal ug semipyudal nga sistema, 
nga nagtinguhang palambuon ang 
atong mga plano ug pamaagi sa 
pagpukaw, pag-organisa ug pagpa- 
lihok sa masa. 

f) Kinahanglang ilunsad ang usa 
ka kampanya sa pagsaway ug pag- 
saway-sa-kaugalingon sa tanang 
ang-ang aron hiusahon ang Partido, 
ug tanang mga pwersa ug masang 
rebolusyonaryo. 

g) Usa ka kampanya aron ase- 
son ang pagpatuman sa tanang mga 
kadre sa Partido sa ilang mga gim- 
buhaton aron maila ang ilang mga 
kalig-on ug kahuyangan, ug makahi- 
mo og mga resolusyon aron dugang 
pakusgon ang ilang proletaryong di- 
siplina, rebolusyonaryong panglan- 


ANG BAYAN 


taw ug baruganan. 

h) Usa ka nagpadayon nga kam- 
panya aron siguruhon ang hingpit 
nga pagpatuman sa Tulo ka Ang- 
ang nga Kurso sa Partido aron sigu- 
ruhong makahuman ang wala pa. 

Aron makatabang sa pagduso 
sa kalihukang pagtuon alang sa 
pagtul-id, tanang mga reperensya 
angayang adunay kopyang naka- 
print o digital, lakip ang mga klasi- 
kong Marxista-Leninista-Maoistang 
mga sinulat, tanang batakang mga 
dokumento sa Partido, mga libro ug 
yaweng mga artikulo ni Ka Joma, ug 
uban pa. Kinahanglang siguruhon 
ang pagpasibantog niini pinaagi sa 
paghubad sa lain-laing mga pinulu- 
ngan ug uban pang pamaagi. 

Ang kalihukang pagtul-id usa ka 
ideolohikal nga pagsulay. Sa mosu- 
nod nga usa o duha ka tuig, kina- 
hanglan kining kusganong ipatuman 
ug paningkamutan sa tanang ang- 
ang gikan sa Komite Sentral sa Par- 
tido hangtud sa tanang mga sanga 
sa Partido. Masaligon kita nga da- 
waton sa kinabag-an sa mga 
myembro sa Partido ang kalihukang 
pagtul-id ug andam nga mapanga- 
hasong moasdang, sama sa dinag- 
kung pagtikang sa rebolusyonar- 
yong kalihukan human ang una ug 
ikaduhang kalihukang pagtul-id. 

Samtang ginapatuman nato ang 
kalihukang pagtul-id, kinahanglan 
padayon nga pakusgon sa Partido 
ang iyang kaugalingon sa lalum ug 
lapad nga paggamot sa masa. Kina- 
hanglang kab-oton sa mga rehiyonal 
nga komite sa Partido ang inisyati- 
ba sa pagtukod sa mga teritoryal 
nga komite sa Partido aron maabot 
ang mga prubinsya, distrito, syudad 
ug mga lungsod nga anaa gawas sa 
langkub o erya sa operasyon sa mga 
gerilyang nataran sa BHB. 

Makapila ka pilo nga padagha- 
non ang myembro sa Partido sa 
pagsunod sa prinsipyo sa mapanga- 
hasong pagpalapad sa Partido ug 
dili tugutang makasulod ang unsa- 
mang dautang elemento, nag-una 
pinaagi sa pagrekrut sa pinakaa- 
banteng mga elemento nga napa- 
matud-an na ang ilang pagkamati- 
nud-anon isip mga aktibistang masa 


sa rebolusyonaryong  kalihukang 
masa ug isip mga Pulang manggu- 
gubat sa Bagong Hukbong Bayan. 

Palig-onon ang demokratikong 
sentralismo ug ang sistemang komi- 
te sa Partido. Kinahanglan natong 
siguruhon ang balanse sa tigulang, 
hamtong ug batan-ong mga kadre sa 
nangulong mga komite sa Partido pi- 
naagi sa mapangahasong pagtuboy 
sa mas taas nga pusisyon sa batan- 
ong mga kadre gikan sa han-ay sa 
mga mamumuo, mag-uuma ug peti- 
burgesya sa kasyudaran. Kinahang- 
lan natong palapdon ug pakusgon 
ang tago nga kutay sa Partido ug re- 
bolusyonaryong kalihukan sa kasyu- 
daran ug kabanikanhan aron ipabi- 
ling bungol ug buta ang kaaway. 

Siguruhon ang pag-imprenta ug 
malukpanong pag-apud-apud sa 
Ang Bayan sa tanang myembro sa 
Partido ug mga rebolusyonaryong 
pwersa. 


Kumprehensibong iasdang 
ang rebolusyon 

Samtang ginapakusog nato ang 
Partido pinaagi sa kalihukang pag- 
tul-id, kinahanglan natong kumpre- 
hensibong iasdang ang demokrati- 
kong rebolusyon sa katawhan isip 
pagpatuman sa kalihukang pagtul- 
id ug sukdanan sa kalampusan niini. 
Atong ipatuman ang mosunod nga 
mga tahas subay sa kinatibuk-ang 
tumong sa kumprehensibong pag- 
paasdang sa rebolusyon: 

a) Pangulohan ang antipasista, 
anti-imperyalista ug antipyudal nga 
mga pakigbisog sa lapad nga masa 
sa katawhang Pilipino batok sa re- 
himeng US-Marcos. 

Ang rehimeng US-Marcos ang 
kasamtangang 7 pinakakonsentra- 
dong porma sa reaksyunaryong pa- 
sistang paghari sa nasud. Kina- 
hanglan natong ibutyag ang tanang 
anti-katawhang palisiya niini nga 
nagsilbi sa interes sa monopolyo 
kapitalistang mga bangko ug kum- 
panya, sa geopulitikal nga interes 
sa imperyalismong US, sa makihut- 
ong nga mga interes sa dagkung 
burgesya-kumprador ug dagkung 
agalong yutaan, ug sa pagpadatu sa 
mga kurakot nga burukrata. Sa ka- 

samtangan, ang pinakakonsentra- 
dong porma sa nasudnon ug demok- 
ratikong pakigbisog sa katawhang 
Pilipino mao ang pagbatok sa mada- 
ugdaugon, pasista ug itoy-sa-US 
nga rehimeng Marcos. 

Kinahanglan natong isumpay ug 
ipataas ang inadlaw-adlaw nga ki- 
nabuhi-ug-kamatayong pakigbisog 
sa lain-laing demokratikong hut-ong 
ug sektor sa pakigbisog batok sa im- 
peryalismo, pyudalismo ug burukra- 
ta-kapitalismo. Kinahanglan natong 
ibutyag, ihimulag ug batukan ang 
rehimeng Marcos ug ipunting dinhi 
ang kasilag sa katawhan. Samtang 
ginapangulohan nato ang katawhan 
sa ilang pakigbisog alang sa hinana- 
ling mga lakang (dugang-suhulan, 
ubos nga presyo, ubos nga abang sa 
yuta, subsidyo alang sa edukasyon 
ug panglawas, ug uban pa), kina- 
hanglan natong ibutyag ang maki- 
hut-ong nga reaksyunaryong kinai- 
ya sa nagharing estado, ug ilambigit 
ang pakigbisog alang sa reporma sa 
kinatibuk-ang rebolusyonaryong 
pakigbisog, nag-una pinaagi sa ar- 
madong pakigbisog, aron ibagsak 
ang nagharing sistema. 

Sa mosunod nga tuig, kinahang- 
lan kitang magtuon sa pagbutyag ug 
pagbatok sa mga palisiya ug prog- 
rama sa ekonomiya nga ginapaham- 
tang sa imperyalismong US pinaagi 
sa World Bank ug sa International 
Monetary Fund ug ilang alyadong 
mga institusyon sa pinansya sama 
sa Asian Development Bank sa Ja- 
pan, nga walay-puas nga miyatak sa 
sosyo-ekonomikanhong mga katu- 
ngod, nagbunga og malukpanong 
pagpangawkaw, pagkawala sa kita 
ug panginabuhian, ug dislokasyon 
sa ekonomiya. 

Kinahanglan natong ibutyag ug 
batukan ang interbensyong militar 
sa US ug ang nagkadakung presen- 
syang militar sa US sa Pilipinas, 
pagtukod og dugang nga mga pasili- 
dad militar sa US nga ginagamit sa 
niini isip lunsaranan sa duso niining 
pakusgon ang hegemonya sa rehi- 
yon pinaagi sa pagpugong sa nagka- 
kusog nga ekonomiya ug militar sa 
China, ug ang nagkagrabeng pag- 
panghagit batok sa mga imperyalis- 

tang karibal niini, nga naghatag og 
risgo sa Pilipinas nga madamay sa 
usa ka inter-imperyalistang gubat. 

b) Pakusgon ang Bagong Huk- 
bong Bayan, mobangon gikan sa 
mga kapakyasan, ug subling tuku- 
ron ang baseng masa. 

Kinahanglang pakusgon sa Par- 
tido ang pagpangulo niini sa BHB sa 
paglunsad og kaylap ug subsub nga 
gerilyang pakiggubat subay sa nag- 
kalapad ug nagkalalum nga baseng 
masa. Kinahanglan niining ikumbina 
ang tahas sa pagpaasdang sa arma- 
dong pakigbisog sa pagpaasdang sa 
rebolusyong agraryo ug paglunsad 
sa mga kampanyang masang anti- 
pyudal isip pamaagi sa pagtukod sa 
baseng masa ug pagtukod sa mga 
organo sa pulitikanhong gahum sa 
katawhan alang sa rebolusyonar- 
yong pakigbisog ug pagdumala-sa- 
kaugalingon. 

Kinahanglang ilunsad sa Partido 
ang subsub nga pagbansay sa mga 
Pulang kumander ug manggugubat 
aron patas-on ang ilang kapasidad 
nga mosukol, kahibalo sa siyensyang 
militar ug mga taktika, pulitikan- 
hong kahimatngon, disiplina, pisikal 
nga kusog ug kalig-on sa hunahuna 
ug determinasyong mosukol ug aba- 
gahon ang gikinahanglang mga sak- 
ripisyo alang sa pagpaasdang sa gu- 
bat sa katawhan. Padayong pakus- 
gon ang kapasidad ug puthaw nga 
disiplina sa BHB sa paglunsad og 
mga panagsangka nga paspas nga 
molampos, maayong paggamit sa 
mga taktikang gerilya sa pagbalhin- 
balhin, konsentrasyon ug dispersal 
ingonman ang paspas nga mga ma- 
niobra ug paglihok kakumbina ang 
taas nga ang-ang sa pagsekreto ug 
pamaagi sa pagtrabaho aron ipabi- 
ling bungol ug buta ang kaaway. 
Bungkagon ang kutay sa paniktik sa 
kaaway ug hikawan sa kapuslanan 
ang mga gamit niini sa sarbeylans, o 
gamiton kini batok kanila. 

Tukuron ang mga gerilyang na- 
taran nga may gidak-ong kumpan- 
yan ug pabalud-balod nga moaban- 
te sa pagtukod sa mga gerilyang 
nataran ug baseng erya sa mga ka- 
bukiran, mga buntod, kapatagan, 
daplin sa suba, sa mga baybay ug 

ngadto sa mayor nga mga linya sa 
transportasyon ug komunikasyon. 
Walay kapuul nga iasdang ang gim- 
buhaton sa ekonomiya, kultura, 
edukasyon, medikal ug produksyon 
aron abton ang pinakadakung ihap 
sa katawhan. Pwersahon ang kaa- 
way nga inaton ang mga tropa niini 
ug hikawan kini sa kapasidad nga 
makalunsad og mga nakapokus nga 
opensibang militar. 

Mobangon gikan sa mga kapak- 
yasan ug subling tukuron ang ba- 
seng masa. Ilunsad ang rebolusyo- 
naryong armadong pakigbisog ka- 
kumbina ang paglunsad sa lapad 
nga antipyudal ug antipasistang ka- 
lihukang masa sa masang mag-uu- 
ma. Asaman gikinahanglan, mag- 
lunsad og mga asembleya tali sa 
masa ug sa BHB aron matagad ang 
mga mulo, maila ug masaway ang 
ilang mga kahuyangan ug kakula- 
ngan sa nangagi ug subling pahug- 
ton ang ilang panaghiusa ug ipataas 
ang ilang determinasyong hiniusang 
mosukol. 

Maglunsad og batakan o anihi- 
latibong taktikal nga mga opensiba 
nga kaya natong ipadaug subay sa 
atong kasamtangang kusog sa lapad 
nga eryang kamaniobrahan nga 
nagtunhay pinaagi sa pagpalapad 
sa mga gerilyang nataran. Ig-on 
ang nahimulag ug nakabulag nga 
mga yunit sa kaaway. Maglunsad og 
mga aktibong depensang pakiggu- 
bat ug kampanyang gerilya. Palihu- 
kon ang regular nga mga pwersang 
gerilya sa BHB ug milisyang bayan. 
Maghimo og lapad nga atritibong 
pakiggubat aron idisbalanse ang 
kaaway ug aron itago ang tinuod 
nga plano sa atong nag-unang 
pwersa. Maglunsad og espesyal nga 
mga operasyong partisano aron ig- 
on ang kaaway sa likuran niini. Silu- 
tan ang mga pinakadautang pasis- 
tang kriminal ug ang mga pinakalu- 
nod-patay nga traydor nga nahu- 
mod sa dugo sa katawhan. Magpa- 
tumaw og mga armas alang sa mga 
Pulang manggugubat sa pagsakmit 
niini gikan sa kaaway pinaagi sa 
taktikal nga mga opensiba o uban 
pang pamaaggi. 

Padayong pakusgon ang platun 

isip batakang yunit sa BHB, ug tu- 
kuron ang istruktura sa kumand sa 
tanang ang-ang, gikan sa mga rehi- 
yunal nga kumand sa operasyon 
hangtud sa nataran. Palig-onon ang 
mga sanga ug komite sa Partido sa 
hukbong bayan ug ang pulitikan- 
hong organo sulod sa BHB sa ta- 
nang ang-ang aron padayong pa- 
tas-on ang pulitikanhon ug maki- 
hut-ong nga kahimatngon sa iyang 
mga Pulang manggugubat. 

Dugang pakusgon, bansayon ug 
paandaron ang mga yunit sa mili- 
syang bayan, kakumbina ang mga 
yunit depensa-sa-kaugalingon sa 
rebolusyonaryong mga organisa- 
syong masa, ug pakusgon ang geril- 
yang pakiggubat sa masa. 

c) Pakusgon ug palapdon ang 
rebolusyonaryong kalihukang masa 
sa kabanikanhan. 

Kinahanglang palambuon sa 
Partido ug mga rebolusyonaryong 
pwersa ang usa ka lapad nga kali- 
hukang antipyudal ug antipasista sa 
kabanikanhan. Kinahanglang pali- 
hukon ang dakung ihap sa masang 
mag-uuma ug bungkagon ang nag- 
haring puting teror nga gipaham- 
tang sa pasistang AFP ug 
NTF-Elcac. 

Palambuon ug pangulohan ang 
lapad nga kalihukang masang antip- 
yudal subay sa minimum nga prog- 
rama sa Partido alang sa reporma 
sa yuta. Kinahanglan natong pa- 
ngulohan ug iasdang ang mga pa- 
kigbisog sa masa sa tibuok nasud 
alang sa mas ubos nga abang sa yu- 
ta, pagtapos sa usura, umento sa 
suhulan sa mga mamumuong-pa- 
nguma, mas ubos nga presyo sa mga 
himan ug sangkap sa produksyon, 
ug makatarunganong presyo sa mga 
produkto sa umahan. Ipatuman ang 
kampanya sa katilingbanong paki- 
susi ug pagtuki sa hut-ong aron il- 
hon ang pinakahinanaling problema 
sa masang mag-uuma ug aron pa- 
lambuon ang mga pamaagi nato sa 
pagpukaw, pag-organisa ug pagpa- 
lihok kanila. 

Palihukon ang masa aron batu- 
kan ang mga iskema sa kumbersyon 
sa yuta, pagguba ug pagkawkaw sa 
panginabuhian sa mga mag-uuma sa 

mga operasyon sa mina, pagpalapad 
sa mga plantasyon, ekoturismo, 
enerhiya ug proyektong imprastruk- 
tura ug uban pang dagkung langyaw 
ug lokal nga negosyo. Panalipdan 
ang ekonomikanhong interes ug mga 
katungod sa mga mag-uuma ug na- 
sudnong minorya, nga nakakumbina 
sa pakigbisog batok sa langyawng 
mga burges ug monopolyong kum- 
panya ug sa pagpangawkaw ug pag- 
guba sa kinaiyahan. 

Sulod ug gawas sa mga geril- 
yang nataran sa BHB, kinahanglan 
natong tukuron ang pinakadakung 
ihap sa mga kahugpungang mag- 
uuma kauban dili lamang ang mga 
lalaki, kundili bisan ang mga babaye 
ug batan-ong mag-uuma, samtang 
ginatukod usab ang mga organisa- 
syon sa mga kabatan-onan ug kaba- 
bayen-an, lakip na ang mga pang- 
kultura ug uban pang tipo sa ka- 
hugpungan. Palapdon ug pakusgon 
ang lapad nga organisasyon sa mga 
nasudnong minorya aron panalip- 
dan ang ilang yutang kabilin ug ias- 
dang ang ilang pakigbisog alang sa 
awtonomiya ug kaugalingong pag- 
hukum. 

Pakusgon ang mga ontipasis- 
tang pakigbisog sa kabanikanhan. 
Ang antipasistang pakigbisog hugot 
nga nakasumpay sa kalihukang an- 
tipyudal. Ibutyag ug batukan ang 
mga paglapas sa mga pasistang 
pwersa sa estado sa tawhanong ka- 
tungod ug internasyunal nga maki- 
tawhanong balaod. Palihukon ang 
masa aron batukan ang militarisa- 
syon sa ilang mga komunidad ug ang 
"pagpasurender" sa katawhan sa 
takuban sa Retooled Community 
Support Program (RCSP) ug En- 
hanced Community Livelihood and 
Integration Program (E-CLIP). 

Pakusgon ang propaganda aron 
batukan ang saywar sa kaaway ug 
ipataas ang militansya sa katawhan 
aron batukan ang pasistang pagpa- 
numpo, ug suportahan ang rebolu- 
syonaryong armadong pakigbisog. 
Ibutyag ug batukan ang mini nga 
programang amnestiya sa rehimeng 
Marcos nga nagtinguhang maniak 
ug pahuyangon ang rebolusyonar- 
yong paghukum sa rebolusyonar- 


yong armadong kalihukan ug masa 
nga batukan ang papet nga estado 
sa dagkung kumprador ug hut-ong 
agalong yutaan. Sistematikong ipa- 
tuman ang kampanya sa pagrekrut 
sa han-ay sa masang mag-uuma, 
ilabina sa mga kabatan-onan, nga 
mosampa sa Bagong Hukbong Ba- 
yan. 

d) Pakusgon ang rebolusyonar- 
yong kalihukang masa sa kasyuda- 
ran. 

Kinahanglan natong pakusgon 
ang rebolusyonaryong kalihukan sa 
kasyudaran, sulbaron ang dugay 
nang mga problema ug paningka- 
mutang mapalihok ang nagkada- 
kung ihap sa masa. Kinahanglang 
palihukon ang atong mga pwersa sa 
malukpanon ug makugihong pag- 
propaganda ug pag-organisa aron 
minilyong abton ang lapad nga ma- 
sa. Sa tanang panahon, ipatuman 
ang linyang masa sa pagsalig ug 
pagsandig sa masa. Kinahanglang 
hugot nga makighiusa ug palihukon 
ang abanteng mga elemento sa ma- 
sa, ug mosandig kanila sa pagpata- 
as sa ang-ang sa hatungang mga 
elemento, ug kabigon ang mga atra- 
sadong elemento. 

Kinahanglan natong palambuon 
nag-una ang lig-on, militante ug la- 
pad nga kalihukang unyon ug kali- 
hukang welga sa han-ay sa mga 
mamumuo, aron makigbisog alang 
sa makatarunganong suhulan atu- 
bangan sa pagsaka sa gasto sa pa- 
nginabuhi, ipakigbisog ang pag- 
pamaayo sa kahimtang sa pagtra- 
baho batok sa nagkagrabeng porma 
sa pagpahimulos ug batukan ang 
pasistang pagpanumpo. Dungoan nii- 
ni, kinahanglang tukuron ang hukbo 
sa matngon-sa-hut-ong nga mga 
mamumuo pinaagi sa pagpataas sa 
ilang pulitikanhon ug rebolusyonar- 
yong kahimatngon, isumpay ang 
ilang pakigbisog sa ekonomiya ug 
unyon sa nasudnon ug demokrati- 
kong mga pangayo sa katawhang 
Pilipino, ug sa kinatibuk-ang rebo- 
lusyonaryong pakigbisog. 

Kinahanglan usab nga pakusgon 
ang rebolusyonaryong kalihukang 
masa sa han-ay sa semi-proletarya- 
do ug dinaghan silang palihukon su- 

bay sa ilang mga tataw nga isyu. 

Kinahanglang pakusgon ang na- 
sudnon-demokratikong kalihukan sa 
han-ay sa mga estudyante aron 
dinaghan silang palihukon para mi- 
litanteng ipakigbisog ang ilang mga 
katungod ug kaayuhan, iasdang ang 
nasudnon-demokratikong propa- 
ganda sa ilang han-ay, ug iugnay si- 
la sa pakigbisog sa lapad nga ma- 
sang mamumuo ug mag-uuma. 

Palig-onon ug dugang palagsi- 
kon ang kalihukang masa sa lain-la- 
ing demokratikong sektor. 

Kinahanglan natong pakusgon 
ang rebolusyonaryong kalihukang- 
tago. Ipataas ang kapasidad, disip- 
lina ug determinasyon sa mga kadre 
sa Partido ug rebolusyonaryong or- 
ganisador nga atubangon ang mga 
sakripisyo aron siguruhon ang ilang 
seguridad ug ang seguridad sa ilang 
mga kolektibo ug sa organisadong 
masa batok sa sarbeylans ug pasis- 
tang kabangis sa kaaway, pinaagi sa 
pagputol sa ilang fixed points ug 
taas nga linya sa sarbeylans. Kina- 
hanglang ipataas ang ilang kahi- 
matngon sa pagpatuman sa mga 
lagda ug pamaagi sa kalihukang ta- 
go. Kinahanglang ipataas ang ilang 
kahimatngon sa mga palisiya ug pa- 
maagi sa hanas nga paggamit sa 
modernong himan sa komunikasyon, 
ug kanunay matngon sa mga bulne- 
rabilidad niini. 

Ilunsad ang malukpanong pro- 
paganda aron suportahan ang rebo- 
lusyonaryong armadong pakigbisog 
isip nag-unang porma sa pakigbisog 
para iasdang ang demokratikong 
rebolusyon sa katawhan. Tigumon 
ang tanang posibleng suportang 
materyal ug pinansyal alang sa mga 
Pulang manggugubat sa BHB. Ipa- 
tuman ang mga kampanya sa pag- 
rekrut sa BHB ilabina sa han-ay sa 
mga mamumuo, kabatan-onan ug 
intelektwal. 

e) Tukuron ang pinakalapad 
nga antipasista, anti-imperyalista 
ug antipyudal nga nagkahiusang 
prente batok sa rehimeng US- 
Marcos. 

Kinahanglang padayon natong 
pakusgon ug palapdon ang National 
Democratic Front of the Philippines 


19 


ug tanang alyadong organisasyon 
niini ilalum sa pagpangulo sa Parti- 
do. Tigumon ang pinakalapad nga 
pulitikanhon ug materyal nga su- 
porta sa katawhan para sa rebolu- 
syonaryong armadong pakigbisog. 
Kinahanglan natong tukuron ang 
pinakalapad nga nagkahiusang pren- 
te aron ihimulag ug batukan ang re- 
himeng US-Marcos. Kinahanglang 
padayon natong ibutyag ang auto- 
mated (de-kompyuter) nga pagpang- 
limbong sa eleksyong 2022 ug ang 
mini nga "landslide victory" sa tan- 
dem nga Marcos-Duterte. Kinahang- 
lang kuhaon ang suporta sa lapad 
nga mga pwersang anti-Marcos-Du- 
terte nga misukol kang Marcos niad- 
tong eleksyong 2022 ug minilyong 
nagrali kaniadto sa kadalanan. 
Kinahanglang magtukod kita og 
lain-laing porma ug ang-ang sa 
long-term o short-term nga alyansa 
batok sa charter change, Maharlika 
Investment Fund, makapiang nga 
mga neoliberal nga ekonomikan- 
hong palisiya, mga pasilidad militar 
sa US, ug uban pang yaweng isyu 
nga nakasumpay sa nasudnon ug 
demokratikong pangandoy sa ka- 
tawhang Pilipino. Ipadayon ang 
pagpalig-on sa atong relasyon sa 
katawhang Moro ug sa ilang mga 
rebolusyonaryong pwersa aron ipa- 
dayon ang ilang pakigbisog alang sa 
tinuod nga awtonomiya ug nasud- 
nong kaugalingong paghukom. 
Kinahanglang pahimuslan ang 
bangi sa han-ay sa nagharing pun- 


dok sa mga Marcos ug Duterte, pi- 
naagi sa pagpanubag ug pagsilot 
kang Duterte ug sa iyang mga ali- 
pures sa ilang mga krimen niadtong 
sila ang anaa sa poder. Kinahang- 
lang andam natong palihukon ang 
katawhan batok sa posibilidad nga 
mahimong maduguon ang panag- 
lantuging Marcos-Duterte sa porma 
sa kudeta o balaod militar. 

Palig-onon ang pagrepresenta 
sa NDFP sa demokratikong gubyerno 
sa katawhan sa panaghisgot kalinaw 
subay sa mga prinsipyo sa makata- 
runganon ug malahutayong kalinaw. 
Ibutyag ug batukan ang pakana sa 
rehimeng US-Marcos nga ipaham- 
tang ang gambalay sa pagpasuren- 
der sa panaghisgot kalinaw. Iduso 
ang pag-ila sa tanang naunang ka- 
sabutan lakip ang The Hague Joint 
Declaration, ang Joint Agreement 
on Safety and Immunity Guarantees 
(JASIG) ug ang Comprehensive Ag- 
reement on Respect for Human 
Rights and International Humanita- 
rian Law (CARHRIHL). 

f) Pakusgon ang atong interna- 
syunal nga rebolusyonaryong gim- 
buhaton. 

Kinahanglang padayon nga 
isumpay ang rebolusyong Pilipino sa 
kalibutanong kalihukang anti-im- 
peryalista ug sa proletaryong rebo- 
lusyon sa tibuok kalibutan. 

Kinahanglang ipataas nato ang 
ang-ang sa kampanya aron kabigon 
ang suportang internasyunal alang 
sa rebolusyonaryong kalihukan sa 


Pilipinas, samtang nagahatag sa ta- 
nang porma sa suporta sa mga hut- 
ong mamumuo, ug demokratiko ug 
anti-imperyalistang pakigbisog sa 
lain-laing bahin sa kalibutan. 

Kinahanglang 'ipatuman ang 
lagsik nga kalihukang propaganda 
ug pag-organisa aron abton, puka- 
won, organisahon ug palihukon ang 
mga mamumuong Pilipino sa ubang 
nasud ug mga “kababayan” o mga 
Pilipino nga nanimuyo na sa lain-la- 
ing nasud ug mga rehiyon sa kalibu- 
tan, ug isumpay ang ilang pakigbi- 
sog alang sa ilang katungod ug kaa- 
yuhan sa pakigbisog batok sa an- 
ti-katawhang rehimeng US-Marcos 
ug sa palisiya niining "labor export." 
Awhagon ang atong mga kababayan 
nga aktibong iasdang ang kalihu- 
kang propaganda aron ibutyag ang 
anti-katawhan, papet ug pasistang 
rehimeng Marcos. Ipataas ang re- 
bolusyonaryong kahimatngon sa 
mga migranteng Pilipino ug awha- 
gon silang mosalmot sa rebolusyo- 
naryong pakigbisog sa Pilipinas. 

Kinahanglang padayon nga pa- 
kusgon ang panag-igsoonay sa mga 
partido ug organisasyong Marxista- 
Leninista-Maoista, pakusgon ang 
komunistang diyalogo ug pagtina- 
bangay. Ilunsad ang aktibong pa- 
kigbangi sa ideolohiya aron ibutyag 
ug isalikway ang modernong rebi- 
syunismo, Trotskyismo, Gonzalois- 
mo ug uban pang rebisyunistang 
dagan nga nagatuis sa Marxismo, 
Leninismo ug Maoismo. 


Maghiusa ug suklan ang paantus ug pasistang rehimeng US-Marcos! 


Pangulohan ang pakigbisog sa katawhang Pilipino batok sa imperyalismo, 


pyudalismo ug burukrata-kapitalismo! 


Iasdang ang demokratikong rebolusyon sa katawhan hangtud sa hingpit nga kadaugan! 


Mabuhi ang kabilin ni Ka Joma! 


Mabuhi ang Bagong Hukbong Bayan! 


Mabuhi ang Marxismo-Leninismo-Maoismo! 


Mabuhi ang proletaryo ug katawhang Pilipino! 


Mabuhi ang National Democratic Front of the Philippines! 

Mabuhi ang Partido Komunista ng Pilipinas! 

